open-index/open-wikipedia-markdown huggingface dataset:
പുതുപ്പള്ളി വെടിവെപ്പ്

മധ്യകേരളത്തിൽ ഏറെ കോളിളക്കമുണ്ടാക്കിയ സംഭവമാണ് 1938 സെപ്റ്റംബർ 4-നു നടന്ന  **പുതുപ്പള്ളി വെടിവെപ്പ്**. 

## പശ്ചാത്തലം

1938-ൽ  സ്റ്റേറ്റ് കോൺഗ്രസിന്റെ നേതൃത്വത്തിൽ ഉത്തരവാദ ഭരണത്തിനായി തിരുവിതാംകൂറിൽ ദിവാനായ സർ സി.പി.യ്ക്കെതിരെ  സമരം നടക്കുന്നുണ്ടായിരുന്നു. ഇതിനിടെ 1114 ചിങ്ങമാസം 19-ന് *1114-ലെ ഒന്നാം റഗുലേഷൻ* ദിവാൻ സർ സി.പി. രാമസ്വാമി അയ്യർക്കെതിരേ യോഗങ്ങൾ കൂടുന്നത് നിരോധിച്ചുകൊണ്ട് ഒരു ഉത്തരവ് പുറ‌ത്തിറക്കുകയുണ്ടായി. പുതുപ്പള്ളി ഉൾപ്പെടെ തിരുവിതാംകൂറിലെ പലയിടങ്ങളിലും തിരുവിതാംകൂർ സ്റ്റേറ്റ് കോൺഗ്രസ് പ്രവർത്തകർ ഈ ഉത്തരവ് ലംഘിച്ചുകൊണ്ട് യോഗങ്ങൾ ചേരാൻ ‌തീരുമാനിച്ചു. യോഗ‌ത്തിന്റെ തലേദിവസം അന്നത്തെ ദിവാൻ പേഷ്‌കാർ മീറ്റിംഗ് നടത്തുന്നത് സായുധപോലീസ്‌വരെ വന്നു തടയുമെന്ന് മുന്നറിയിപ്പു നൽകി. 

## സംഭവങ്ങൾ

പുതുപ്പള്ളിയിൽ ടി.കെ. ചാണ്ടി, എടാട്ട് നാരായണൻ, ജോസഫ് ചേരിയിൽ, ടി.ജെ. മാത്യു   തുടങ്ങിയവരാണ് സമരത്തിന് നേതൃത്വം നൽകിയത് . സമാധാനപരമായി മീറ്റിംഗ് നടത്താനും "1114 ലെ ഒന്നാം റെഗുലേഷൻ ലംഘിക്കുന്നു" എന്ന് പ്രഖ്യാപിച്ചശേഷം പിരിയാനും മാത്രമായിരുന്നു സംഘാടകരുടെ തീരുമാനം. പുതുപ്പള്ളിയിൽ പോലീസിനെ അക്രമിക്കാൻ പരിപാടികൾ തയ്യാറാക്കിയിരിക്കുന്നതായി ഒരു വാർത്ത ആ പ്രദേശത്ത് പരക്കുകയുണ്ടായി. ഇതുമൂലം വലിയൊരു ജനക്കൂട്ടമുണ്ടായി. ഇതിനിടയിൽ പോലീസിനു നേരേ കല്ലേറുണ്ടായി. തുടർന്ന് പോലീസ് ജനക്കൂട്ടത്തെ ലാത്തിച്ചാർജ് ചെയ്തുതുടങ്ങി. ജനങ്ങൾ പരിഭ്രാന്തരായി ഓടി. 

ജനം പിരിഞ്ഞു തുടങ്ങുന്നതിനിടെ പോലീസ് ലാത്തി ചാർജ്ജ് ആരംഭിച്ചിരുന്നു. യാതൊരു അറിയിപ്പും ഇല്ലാതെ പെട്ടെന്നുള്ള ലാത്തി ചാർജ്ജ് ആയിരുന്നതുകൊണ്ട് അടികൊള്ളാതെ ആളുകൾക്ക് പിരിഞ്ഞു പോകുവാൻ സാധിക്കുമായിരുന്നില്ല.. ബഹളത്തിനിടെ പോലീസ് വെടിവയ്ക്കുകയും ചെയ്തു 14 ചുറ്റ് വെടിവച്ചതിന്റെ ഫലമായി ഒരാൾ കൊല്ലപ്പെടുകയും നിരവധി പേർക്ക് പരിക്ക് പറ്റുകയും ചെയ്തു. ഒരു കെട്ടിടത്തിന്റെ പുറകിൽ ഒന്നുമറിയാതെ പാരയുമായി പോകുകയായിരുന്ന ആളെ ആയുധവുമായി ആക്രമിക്കാൻ വന്നവനെന്നു കരുതി വെടിവച്ചിടുകയായിരുന്നുവത്രേ.

## മരണമടയുകയും പരിക്കേൽക്കുകയും ചെയ്തവർ
കുറ്റിക്കൽ കുഞ്ഞപ്പൻ എന്നയാളാണ് വെടിയേറ്റു മരിച്ചത്. വാകത്താനംകാരൻ മാവേലി കൊച്ച് എന്ന കുരുവിള ഉലഹന്നാന് പുറകിൽ വെടിയേറ്റു. ഗൗരവമുള്ള മുറിവായിരുന്നെങ്കിലും മരണത്തിൽനിന്ന് ഇദ്ദേഹം രക്ഷപ്പെട്ടു. 

പരിക്കുപറ്റിയവരിൽ റ്റി. വി ചെറിയാൻ, കുരുവിള ഉലഹന്നാൻ, ഉമ്മൻ പാപ്പി എന്നിവരും പെടുന്നു. മുറിവേറ്റവരുടെ പേരിൽ വീണ്ടും കേസുണ്ടാകുമെന്ന് ഭയന്നതിനാൽ ആശുപത്രിയിൽ പലരും പേര് വെളിപ്പെടുത്തിയില്ല. 

## മലയാള മനോരമ
വെടിവെപ്പിന്റെ അടുത്ത ലക്കം മനോരമ പത്രത്തിൽ വലിയ തലക്കെട്ടിൽ ഇതു സംബന്ധിച്ച് വാർത്ത വന്നു. ഓടിപ്പോയവരെ പുറകിൽനിന്നു വെടിവെച്ചത് തെറ്റായിരുന്നു എന്ന് ചൂണ്ടിക്കാട്ടി പോലീസ് വെടിവെപ്പിനെ എതിർത്തായിരുന്നു വാർത്ത. വാർത്ത പ്രസിദ്ധീകരിച്ചതിന്റെ അടുത്ത ദിവസം (സെപ്റ്റംബർ 10-ന്) മനോരമ പ്രസും ഓഫീസും ദിവാന്റെ കല്പന പ്രകാരം അടച്ചുപൂട്ടി മുദ്രവച്ചു. 

## അവലംബം
കേരളത്തിലെ ജില്ലകളും അവയുടെ സവിശേഷതകളും- വിനോദ് കുമാർ R

വർഗ്ഗം:കേരളത്തിലെ വിവാദമായ പോലീസ് നടപടികൾ
തണ്ണിമരം

പശ്ചിമഘട്ടതദ്ദേശവാസിയായ ഒരു വന്മരമാണ് **തണ്ണിമരം**. . 40 മീറ്റർ വരെ ഉയരം വയ്ക്കുന്ന ഈ മരം 700 മീറ്ററിനും  1400 മീറ്ററിനും ഇടയിലുള്ള നിത്യഹരിതവനങ്ങളിൽ കാണുന്നു. നല്ലപ്രായമുള്ള മരത്തിന്റെ തടിയുടെ ഉള്ള് പൊള്ളയായി കാണാറുണ്ട്. ആനമലയിലും പാലക്കാട് മലയിലും ആണ് തണ്ണിമരം കാണുന്നത്. Panicled Cassine എന്നറിയപ്പെടുന്ന തണ്ണിമരം രക്തവർദ്ധനവിനും അനീമിയയ്ക്കും മരുന്നായി നൽകാറുണ്ട്. മുറിവ് ഭേദമാക്കാനും നല്ലതാണ്.

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും

വർഗ്ഗം:വൃക്ഷങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ
ജാദവ് പായങ്ങ്

മിഷിംഗ് വംശജനായ ആദിവാസി പരിസ്ഥിതി പ്രവർത്തകനാണ് **ജാദവ് മൊളായ് പെയാങ്**(ജനനം : 1963). ആസ്സാമിലെ ബ്രഹ്മപുത്ര നദിക്കരയിൽ 1360 ഏക്കർ വരുന്ന വനം ഒറ്റയ്ക്ക് പുനർസൃഷടിച്ചു. 2015 ലെ പത്മശ്രീ പുരസ്കാരം  ലഭിച്ചു.

ആസാമിലെ ഗോലാഘട്ട് ജില്ലയിൽ സാമൂഹ്യ വനവൽക്കരണപദ്ധതികളിലെ ഒരു തൊഴിലാളിയായിരുന്നു 1980-ൽ ജാദവ് പായങ്ങ്. അഞ്ചു വർഷം കഴിഞ്ഞ് പദ്ധതി അവസാനിച്ച്  മറ്റു തൊഴിലാളികൾ പോയിക്കഴിഞ്ഞിട്ടും ജാദവ് അവിടെത്തന്നെ തങ്ങുകയായിരുന്നു. വളരുന്ന ചെടികളെ പരിരക്ഷിക്കുന്നതോടൊപ്പം ആരുടെയും പ്രേരണയില്ലാതെ കൂടുതൽ സ്ഥലത്ത് വൃക്ഷത്തൈകൾ സ്വയം നട്ടുകൊണ്ടിരുന്നു. ക്രമേണ അദ്ദേഹം ആ പ്രദേശത്തെ വലിയൊരു വനമാക്കി മാറ്റി. മുലൈ കത്തോണി എന്നറിയപ്പെടുന്ന ഈ വനത്തിൽ ഇപ്പോൾ നാല് കടുവ, മൂന്ന് കാണ്ടാമൃഗം, നൂറിലേറെ മാനുകൾ, മുയലുകൾ, അനേകം വാനരന്മാരും, പക്ഷികളും സ്ഥിരതാമസക്കാരായി എത്തിയിട്ടുണ്ട്. നൂറോളം ആനകൾ എല്ലാ വർഷവും ഈ വനം സന്ദർശിച്ച് ആറ് മാസത്തോളം അവിടെ തങ്ങാറുണ്ട്. കൃഷി നശിപ്പിച്ചിരുന്ന പ്രശ്നക്കാരായ ഒരുകൂട്ടം കാട്ടാനകളെത്തേടി വനപാലകർ 2008-ൽ അവിടെ എത്തിയപ്പോഴാണ് ജാദവ് പായങ്ങിന്റെ അദ്ധ്വാനഫലത്തെപ്പറ്റി പുറം ലോകമറിഞ്ഞത്.

ജാദവ് "മൊലായ്" പായങ്ങിന്റെ ബഹുമാനാർത്ഥം അദ്ദേഹം വെച്ച് പിടിച്ച കാടിന് മൊലായ് കാട് എന്ന് ഇന്ത്യൻ സർക്കാർ പുതിയ പേര് നൽകി.
## ആദ്യകാലജീവിതം
ആസാമിലെ മജുമി ദ്വീപിലുള്ള മിഷിങ് ഗോത്രത്തിൽ ജനിച്ച ജാദവ് ദരിദ്ര കുടുംബത്തിൽപ്പെട്ട ലഖിറാമിന്റെയും അഫൂലിയുടെയും പതിമൂന്നു മക്കളിൽ മൂന്നാമത്തെ കുട്ടിയായിരുന്നു. മോലൈ എന്നായിരുന്നു അദ്ദേഹത്തെ ഗ്രാമവാസികൾ വിളിച്ചിരുന്നത്.
## പുരസ്കാരങ്ങൾ
*പത്മശ്രീ (2015)
## അവലംബം

## പുറം കണ്ണികൾ

*www.jadavpayeng.org 
*Foresting Man 
*
*The man who made a forest 
*Man creates forest on Brahmaputra sand bar
*One of the Greatest Achievements of the Human Race

വർഗ്ഗം:പത്മശ്രീ പുരസ്കാരം ലഭിച്ചവർ
വർഗ്ഗം:ഇന്ത്യയിലെ പരിസ്ഥിതിപ്രവർത്തകർ
വർഗ്ഗം:1963-ൽ ജനിച്ചവർ
പാപം

ഹൈന്ദവ വിശ്വാസപദ്ധതികളിൽ പല രീതിയിൽ പാപം എന്ന സംജ്ഞയെ ഉപയോഗിച്ചിരിക്കുന്നു. ചില പദ്ധതികൾ പ്രകാരം പാപം - പുണ്യം എന്നിങ്ങനെ രണ്ടില്ലാത്തതായി പറയപ്പെടുമ്പോൾ, ചിലർ അത് ധർമ്മ-സദാചാര ബോദ്ധങ്ങൾക്കെതിരേയുള്ള പ്രവർത്തികളെ സൂചിപ്പിക്കാൻ ഉപയോഗിക്കുന്നു.

ദൈവേച്ഛയ്ക്കു വിപരീതമായതെന്തിനേയും, അബ്രഹാമിൿ മതങ്ങളുടെ വിശ്വാസപദ്ധതി പ്രകാരം **പാപം** എന്ന വാക്കുകൊണ്ട് വിവക്ഷിക്കാം. അതിൻപ്രകാരം ദൈവത്തിനും മനുഷ്യനുമിടയിൽ സ്വതേയുള്ള ബന്ധത്തെ വിച്ഛേദിക്കുന്നതെന്തിനേയും പാപം എന്നു പറയാം.

## പദോല്പത്തി
സംസ്കൃതത്തിലെ 'പാപ' എന്ന പദത്തിൽനിന്നാണ് മലയാളത്തിലെയും മറ്റു ഭാരതീയ ഭാഷകളിലെയും ഇതേ അർത്ഥത്തിലുള്ള പദങ്ങളുടെ പിറവി.
## വിവിധ മതങ്ങളിൽ
### ഹിന്ദു

### ക്രിസ്ത്യൻ

### ഇസ്ലാം

### ബുദ്ധ

### യഹൂദ

### ബഹായി

## അവലംബം


വർഗ്ഗം:വിശ്വാസങ്ങൾ
വട്ടത്തകര

ഔഷധ മൂല്യമുള്ള ഒരിനം കുറ്റിച്ചെടിയാണ് **വട്ടത്തകര ** . കരുത്താർന്ന തണ്ടുകളാണ് ഇതിന്റേത്. പാഴ്പറമ്പുകളിൽ സാധാരണ കണ്ടുവരുന്നു. ഇലകൾ ഭക്ഷ്യയോഗ്യമാണ്.

## അവലംബം

* Fl. ind. ed. 1832, 2:340.  1832
* 

## പുറത്തേക്കുള്ള കണ്ണികൾ
* സിപ്കോഡ് സൂവിൽ നിന്നും

വർഗ്ഗം:ഔഷധസസ്യങ്ങൾ
വർഗ്ഗം:കുറ്റിച്ചെടികൾ
വർഗ്ഗം:ഭക്ഷ്യയോഗ്യമായ ഇലകൾ ഉള്ള സസ്യങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:കളകൾ
വർഗ്ഗം:ശലഭപ്പുഴുക്കളുടെ ഭക്ഷണസസ്യങ്ങൾ
വർഗ്ഗം:Fabaceae കുടുംബത്തിൽ ഉൾപ്പെടുന്ന സസ്യങ്ങൾ
വർഗ്ഗം:ഹോർത്തൂസ് മലബാറിക്കൂസിൽ പരാമർശിച്ചിരിക്കുന്ന സസ്യങ്ങൾ
വർഗ്ഗം:കേരളത്തിലെ സസ്യജാലം
കൃഷ്ണകുചേല

1961-ൽ പുറത്തിറങ്ങിയ മലയാള ചലച്ചിത്രമാണ് **കൃഷ്ണകുചേല**.  കൃഷ്ണന്റെയു കുചേലന്റെയും കഥപറയുന്ന ഈ ചിത്രത്തിന്റെ സംഭാഷണം ശാരംഗപാണിയുടേതാണ്.  എക്സൽ പ്രൊഡക്സിനുവേണ്ടി കുഞ്ചാക്കോ സംവിധാനം നിർവഹിച്ച ഈ ചിത്രം പുരാണകഥയ്ക്കു മാറ്റമൊന്നും വരുത്താതെ ചിത്രീകരിച്ചിട്ടുള്ളതാണ്.  പി. ഭാസ്കരൻ ഗാനങ്ങൾ എഴുതി കെ. രാഘവൻ ഈണം നൽകിയ 22 പാട്ടുകൾ ഇതിലുണ്ട്.
## അഭിനേതാക്കൾ
പ്രേം നസീർസത്യൻടി.എസ്.മുത്തയ്യഹരിരാഗിണിസുലോചനഅംബിക (പഴയകാല നടി)ബി.എസ്. സരോജകാഞ്ചന
## പിന്നണിഗായകർ
എ.എം. രാജചെല്ലപ്പൻജിക്കികെ. രാഘവൻകെ. സുലോചനഎം.എൽ. വസന്തകുമാരിപി. ലീലപി. സുശീലപി.ബി. ശ്രീനിവാസ്ശാന്ത പി നായർ
## അവലംബം
*http://www.hindu.com/mp/2008/09/13/stories/2008091351510500.htm 
*http://www.malayalasangeetham.info/m.php?3399 

വർഗ്ഗം:കുഞ്ചാക്കോ സംവിധാനം ചെയ്ത ചലച്ചിത്രങ്ങൾ
വർഗ്ഗം:കുഞ്ചാക്കൊ നിർമ്മിച്ച ചലച്ചിത്രങ്ങൾ
വർഗ്ഗം:കെ രാഘവൻ സംഗീതം പകർന്ന ചലച്ചിത്രങ്ങൾ
വർഗ്ഗം:പി. ഭാസ്കരന്റെ ഗാനങ്ങൾ
വർഗ്ഗം:ഭാസ്കരൻ- രാഘവൻ ഗാനങ്ങൾ
വർഗ്ഗം:1961-ൽ പുറത്തിറങ്ങിയ മലയാളചലച്ചിത്രങ്ങൾ
ചീങ്കണ്ണിപ്പുഴ

വളപട്ടണം പുഴയുടെ പോഷകനദിയാണ് **ചീങ്കണ്ണിപ്പുഴ**. ആറളം വന്യജീവി സങ്കേതത്തോടു ചേർന്നാണ് ചീങ്കണ്ണി പുഴ ഒഴുകുന്നത്. ആറളം വനാന്തരങ്ങളിൽ നിന്നാരംഭിക്കുന്ന 167-ൽ പരം അരുവികൾ ചീങ്കണ്ണിപ്പുഴയ്ക്ക് ജീവൻ പകരുന്നു. മിസ് കേരള മത്സ്യം ഈ പുഴയിൽ കാണപ്പെടുന്നുണ്ട്. വേനലിൽ വറ്റിവരളാതെയും മഴക്കാലത്ത് കരകവിഞ്ഞും ഒഴുകുന്ന ചീങ്കണ്ണിപ്പുഴയിൽ *മീൻമുട്ടി, ചാവിച്ചി* എന്നീ രണ്ട് വെള്ളച്ചാട്ടങ്ങളുണ്ട്. ആറളം വന്യജീവി സങ്കേതത്തിന്റെ പ്രവേശനകവാടത്തിൽ നിന്നും 15 കിലോമീറ്റർ ഉള്ളിലായാണ് മീൻമുട്ടി വെള്ളച്ചാട്ടം.

## അവലംബം

## ഇതു കൂടി കാണുക
* ബാവലിപ്പുഴ

## പുറത്തേക്കുള്ള കണ്ണികൾ

വർഗ്ഗം:കേരളത്തിലെ പോഷകനദികൾ
അഫ്സൽ യൂസഫ്

ഒരു മലയാളചലച്ചിത്രസംഗീതജ്ഞനാണ് **അഫ്സൽ യൂസഫ്**. കാഴ്ചാവൈകല്യമുള്ള വ്യക്തിയാണ് അഫ്സൽ.

## സംഗീതം നൽകിയ ചിത്രങ്ങൾ
* ഇത് പാതിരാമണൽ
* ഇമ്മാനുവൽ
* ബോംബെ മാർച്ച് 12
* ഓറഞ്ച്
* കലണ്ടർ
* ചന്ദ്രനിലേക്കൊരു വഴി
* ഗോഡ് ഫോർ സെയിൽ
* പറങ്കിമല 
* കാൾ മി അറ്റ്
* മൈലാഞ്ചി മൊഞ്ചുള്ള വീട്

## ആൽബങ്ങൾ
* നിലാത്തട്ടം (മാപ്പിളപ്പാട്ട്)

## അവലംബം

## പുറത്തേക്കുള്ള കണ്ണികൾ

വർഗ്ഗം:മലയാളചലച്ചിത്രസംഗീതസംവിധായകർ
മുക്കാപ്പിരി

പടരുന്ന ഇളം തണ്ടുള്ള ഒരിനം സസ്യമാണ് **മുക്കാപ്പിരി** . കളസസ്യമായാണ് സാധാരണ ഇതിനെ പരിഗണിക്കുന്നത്.

## വിശ്വാസം
കർക്കിടകത്തിലെ ആദ്യ ആഴ്ചകളിൽ ആചാരമായി ഇലകൾ ഭക്ഷിക്കുന്നു. ഒരു ദിവസം ഒന്ന് എന്ന നിലയ്ക്കോ ചിലപ്പോൾ ഒന്നിച്ചോ ഭക്ഷിക്കുന്നു. ഈ രീതിയിൽ ഭക്ഷിച്ചാൽ ആ മാസം മുഴുവൻ ഇല കഴിക്കാമെന്നാണ് വിധിയെന്നു കരുതുന്നു. പത്തിലസദ്യ എന്നാണ് ഇതറിയപ്പെടുന്നത്. ക്ഷേത്ര നിവേദ്യത്തിൽ പത്തിലക്കറിയും അർപ്പിക്കുന്നു. 
## ചിത്രശാല

File:Mukia maderaspatana uploads by vijayanrajapuram 02.jpg
File:Mukia maderaspatana uploads by vijayanrajapuram 05.jpg
File:Mukia maderaspatana uploads by vijayanrajapuram 06.jpg
File:Mukia maderaspatana uploads by vijayanrajapuram 01.jpg
File:Mukia maderaspatana uploads by vijayanrajapuram 03.jpg
File:Mukia maderaspatana uploads by vijayanrajapuram 04.jpg


## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും
* 
* 

വർഗ്ഗം:ഔഷധസസ്യങ്ങൾ
വർഗ്ഗം:നീലിയാർകോട്ടത്തെ സസ്യജാലം
വർഗ്ഗം:കേരളത്തിലെ സസ്യജാലം
മണിശങ്കർ അയ്യർ

2004 മുതൽ 2006 വരെ 
പെട്രോളിയം പ്രകൃതി വാതകം വകുപ്പിൻ്റെയും 2006 മുതൽ 2009 വരെ വടക്ക് കിഴക്ക് സംസ്ഥാനങ്ങളുടെ ചുമതലയുള്ള കേന്ദ്ര മന്ത്രിയായും 2004 മുതൽ 2009 വരെ കേന്ദ്ര പഞ്ചായത്തി രാജിൻ്റെ പ്രഥമ മന്ത്രിയായും പ്രവർത്തിച്ച തമിഴ്നാട്ടിൽ നിന്നുള്ള മുതിർന്ന ഇന്ത്യൻ നാഷണൽ കോൺഗ്രസ് നേതാവാണ് ** മണിശങ്കർ അയ്യർ.(ജനനം: 10 ഏപ്രിൽ 1941) ** മൂന്ന് തവണ ലോക്സഭാംഗമായും ഒരു തവണ രാജ്യസഭാംഗമായും പ്രവർത്തിച്ചിട്ടുണ്ട്.

## ജീവിതരേഖ
അവിഭക്ത ഇന്ത്യയിലെ ലാഹോറിൽ(ഇപ്പോൾ പാക്കിസ്ഥാൻ) വൈദ്യനാഥ ശങ്കർ അയ്യരുടേയും ഭാഗ്യലക്ഷ്മിയുടേയും മകനായി 1941 ഏപ്രിൽ പത്തിന് ജനനം. വെൽഹാം ബോയ്സ് സ്കൂൾ, ദി ഡൂൺ സ്കൂൾ എന്നിവിടങ്ങളിൽ നിന്ന് പ്രാഥമിക വിദ്യാഭ്യാസം പൂർത്തിയാക്കിയ ശേഷം ഡൽഹിയിലെ സെൻ്റ്. സ്റ്റീഫൻസ് കോളേജിൽ നിന്ന് ബി.എ ബിരുദവും ഡൽഹി യൂണിവേഴ്സിറ്റിയിൽ നിന്ന് സാമ്പത്തിക ശാസ്ത്രത്തിൽ ബിരുദവും കേംബിഡ്ജ് യൂണിവേഴ്സിറ്റിയിൽ ബി.എ ഉപരിപഠനവും പൂർത്തിയാക്കി.

1963-ൽ ഐ.എഫ്.എസ് ഉദ്യോഗസ്ഥനായി ഔദ്യോഗിക ജീവിതമാരംഭിച്ച അയ്യർ 1978 മുതൽ 1982 വരെ പാക്കിസ്ഥാനിലെ നയതന്ത്രജ്ഞത്തിൻ്റെ ചുമതലയുള്ള  ആദ്യ കോൺസൂൽ ജനറലായി കറാച്ചിയിൽ പ്രവർത്തിച്ചു. 
1982-1983 കാലയളവിൽ കേന്ദ്ര വിദേശകാര്യ വകുപ്പിലെയും 1985 മുതൽ 1989 വരെ പ്രധാനമന്ത്രിയുടെ ഓഫീസിൻ്റെ ചുമതലയുള്ള ജോയിൻ്റ് സെക്രട്ടറിയായും പ്രവർത്തിച്ചു.
1989-ൽ ഐ.എഫ്.എസിൽ നിന്ന് രാജിവച്ചു.

## രാഷ്ട്രീയ ജീവിതം
1991-ലെ ലോക്സഭ തിരഞ്ഞെടുപ്പിൽ കോൺഗ്രസ് ടിക്കറ്റിൽ മയിലാടുംതുറൈയിൽ നിന്ന് ലോക്സഭാംഗമായതോടെയാണ് അയ്യരുടെ രാഷ്ട്രീയ ജീവിതമാരംഭിക്കുന്നത്. 1999, 2004 എന്നീ വർഷങ്ങളിൽ നടന്ന ലോക്സഭ തിരഞ്ഞെടുപ്പുകളിൽ മയിലാടുംതുറൈയിൽ നിന്ന് വീണ്ടും ലോക്സഭയിലേക്ക് തിരഞ്ഞെടുക്കപ്പെട്ടു. 2004 മുതൽ 2009 വരെ ഒന്നാം യു.പി.എ സർക്കാരിൽ കേന്ദ്രമന്ത്രിയായും പ്രവർത്തിച്ചു.

1996, 1998, 2009, 2014 എന്നീ വർഷങ്ങളിൽ നടന്ന ലോക്സഭ തിരഞ്ഞെടുപ്പുകളിൽ സിറ്റിംഗ് സീറ്റായ മയിലാടുംതുറൈയിൽ നിന്ന് വീണ്ടും മത്സരിച്ചെങ്കിലും പരാജയപ്പെട്ടു.

2010 മുതൽ 2016 വരെ തമിഴ്നാട്ടിൽ നിന്നുള്ള രാജ്യസഭാംഗമായി നാമനിർദ്ദേശം ചെയ്യപ്പെട്ടു പാർലമെൻ്റ് അംഗമായി. നിലവിൽ കോൺഗ്രസ് വർക്കിംഗ് കമ്മറ്റിയിൽ പ്രത്യേക ക്ഷണിതാവായി പ്രവർത്തിക്കുന്നു.

## അവലംബം

വർഗ്ഗം:ഇന്ത്യൻ നാഷണൽ കോൺഗ്രസ്
വർഗ്ഗം:രാജ്യസഭാംഗങ്ങൾ
വർഗ്ഗം:മുൻ കേന്ദ്രമന്ത്രിമാർ
വർഗ്ഗം:1941-ൽ ജനിച്ചവർ
വർഗ്ഗം:ഏപ്രിൽ 10-ന് ജനിച്ചവർ
വർഗ്ഗം:രാജ്യസഭയിലേക്ക് നാമനിർദ്ദേശം ചെയ്യപ്പെട്ടവർ
വർഗ്ഗം:പത്താം ലോക്‌സഭയിലെ അംഗങ്ങൾ
വർഗ്ഗം:ഡൂൺ സ്കൂൾ പൂർവ്വ വിദ്യാർത്ഥികൾ
ബിറുത്തെ ഗാൽഡികാസ്സ്

ലഘുചിത്രം
ഒറാങ്ങുട്ടാങ്ങുളെക്കുറീച്ച് ഗവേഷണ നിരീക്ഷണങ്ങൾ നടത്തിയ പ്രസിദ്ധ പ്രൈമറ്റൊളജി ശാസ്ത്രജ്ഞയാണ് **ബിറുത്തെ ഗാൽഡീക്കാസ്സ്.**
ജർമനിയിൽ ജനിച്ച ബിറുത്തെയുടെ മാതാപിതാക്കൾ ലിത്ത്വെനിയകാരായിരുന്നു.പിൽക്കാലത്ത് കനേഡിയൻ പൗരത്ത്വം സികരിക്കുയായിരുന്നു ബിറുത്തെ. ബിരുദം മനശാസ്ത്രത്തിലും, മൃഗശാസ്ത്രത്തിലും കരസ്ഥമാക്കിയ ശേഷം  നരവംശ പഠനത്തിൽ ഡോക്ടറേറ്റ് നേടി. പഠന വേളയിലാണ് പ്രസിദ്ധ നരവംശ ശാസ്ത്രജഞനായ ലൂയി ലീക്കിയെ കണ്ടുമുട്ടുന്നതും ഒറാഗുട്ടാങ്ങുളെക്കുറിച്ച് പഠിക്കാൻ താല്പര്യം കാണീക്കുന്നതും
ജെയിൻ ഗുഡാൽ,ഡയാൻ ഫോസി, ബിറുത്തെ ഗാൽഡിക്കാസ്സ് എന്നീ മൂന്നു വനിതാ പ്രൈമറ്റൊളജി വിദഗ്ദ്ധരെ ട്രൈമേറ്റ്സ് എന്നും ലീക്കി മാലാഖമാർ(ലീക്കിസ് ഏൻജൽസ് )എന്നും ഓമനപൂർവ്വം പരാമർശിക്കാറുണ്ട്.

## പ്രവർത്തനങ്ങൾ
നാലു പതിറ്റാണ്ടോളം നീണ്ടു നിൽക്കുന്നതും ഇപ്പോഴും തുടർന്നുകൊണ്ടിരിക്കുന്നതുമായ ബിറുത്തെയുടെ പഠനങ്ങൾ ഒരു സ്തനജീവിയിൽ നടത്തപ്പെട്ടിട്ടുള്ള ഏറ്റവും ബൃഹത്തായതും ഏറ്റവും ദൈർഘ്യമേറിയതുമായവയായി കരുതപ്പെടുന്നു.ബിറുത്തെയ്ക്ക് മുമ്പ് ഒറാങ്ങുകളെക്കുറിച്ച് പുറം ലോകം ഒന്നും തന്നെ അറിഞ്ഞിരുന്നില്ല. ഇന്തോനേഷ്യൻ വനാന്തങ്ങളിൽ കടന്നു ചെന്നാണ് വെള്ളക്കാരിയായ ബിറുത്തെ ഈ ജന്തുക്കളെ പഠിക്കുന്നത്. ബിറുത്തെയുടെ ചില നിരീക്ഷണങ്ങൾ
*വന്യപരിതസ്ഥതിയിൽ ഒറാങ്ങുട്ടാങ്ങുകൾ ഏകദേശം എട്ട് വർഷത്തിലൊരിക്കൽ മാത്രമേ പ്രസവിക്കൂ
*അവ കഴിക്കുന്നു 400 ൽ ഏറെ ഭക്ഷണ സാധനങ്ങൾ ബിറുത്തെ രേഖപ്പെടുത്തി.
*ഈ ജന്തുക്കളുടെ സാമൂഹ്യ ഘടനയും , ഇണ ചേരൽ സ്വഭാവങ്ങളേയും നിരീക്ഷിച്ച് അവയെക്കുറിച്ച സമീപ വാസികൾക്കും ഗവണ്മെന്റിനു ബോധവൽക്കരണം നടത്തി
*Orangutan Foundation International എന്ന സംഘടനയ്ക്ക് രൂപം നൽകി. ഈ മൃഗങ്ങളുടെ സംരക്ഷണത്തിനും നിലനിലനില്പിനും ബോർണിയോ വനങ്ങളുടെ തന്നെ അതിജീവനത്തിനും വേണ്ടീ ഇപ്പോഴും ബിറുത്തെ സജീവമാണ്.

## അവാർഡുകൾ അംഗീകാരങ്ങൾ
   * Indonesia’s Hero for the Earth Award (Kalpataru)
    *Tyler Prize for Environmental Achievement
    *Institute of Human Origins Science Award
   * Officer, Order of Canada
   * PETA Humanitarian Award
   * United Nations Global 500 Award
    *Sierra Club Chico Mendes Award
    *Eddie Bauer Hero for the Earth
    *Queen Elizabeth II Commemorative Medal (Canada)
   * Chevron Conservation Award
    *Pride of Lithuania Award
    *Gold Medal for Conservation, Chester Zoological Society (UK)
    *Explorer and Leadership Award, Royal Geographic Society of Spain
   *Queen Elizabeth II Jubilee Medal (Canada)
   * Satya Lencana Pembangunan Medal (Indonesia)

വർഗ്ഗം:കനേഡിയൻ ശാസ്ത്രജ്ഞർ
വർഗ്ഗം:നരവംശശാസ്ത്രജ്ഞർ
വർഗ്ഗം:1946-ൽ ജനിച്ചവർ
നിഖിൽ കുമാർ

കേരളത്തിന്റെ കേരളത്തിന്റെ 21-ാം ഗവർണർ ആയിരുന്നു **നിഖിൽ കുമാർ** (ജനനം :15 ജൂലൈ 1941). 2009 ഒക്ടോബർ മുതൽ നാഗാലാൻഡ് ഗവർണറായി സേവനമനുഷ്ടിക്കവെയാണ് കേരള ഗവർണറായി നിയമിക്കപ്പെടുന്നത്.  2013 മാർച് 23 നാണ് കേരളത്തിൽ ചുമതലയേറ്റത്. പതിനാലാം ലോക്സഭയിൽ (2004-2009) ബിഹാറിലെ ഔറംഗാബാദിൽ നിന്നുള്ള എം.പി.യുമായിരുന്നു നിഖിൽ കുമാർ.

## ജീവിതരേഖ
ബീഹാർ മുൻ മുഖ്യമന്ത്രിയും മുതിർന്ന കോൺഗ്രസ് നേതാവുമായിരുന്ന സത്യേന്ദ്ര നാരായൺ സിൻഹയുടെയും ബിഹാറിലെ വൈശാലി മണ്ഡലത്തിൽനിന്നുള്ള ലോക്‌സഭാംഗമായിരുന്ന കിഷോരി സിൻഹയുടെയും  മകനാണ്. ബീഹാറിലെ ആദ്യ ഉപ മുഖ്യമന്ത്രിയും ധനകാര്യ വകുപ്പു മന്ത്രിയുമായിരുന്നു മുത്തച്ഛൻ  'ബീഹാർ വിഭൂതി' എന്നറിയപ്പെട്ടിരുന്ന അനുഗ്രഹ് നാരായൺ സിൻഹ. അലഹബാദ് സർവകലാശാലയിൽ നിന്നും ചരിത്രത്തിൽ ബിരുദാനന്തര ബിരുദം നേടി.

1963 ബാച്ചിലെ ഐ.പി.എസ്. ഉദ്യോഗസ്ഥനായ നിഖിൽ കുമാർ മുൻ ഡൽഹി പോലീസ് കമ്മീഷണറായിരുന്നു. ഐ.ടി.ബി.പി യുടെയും എൻ.എസ്.ജി.യുടെയും ഡയറക്ടർ ജനറലായും സേവനം അനുഷ്ഠിച്ചിട്ടുണ്ട്.

ഭാര്യ ശ്യാമാസിങ്ങ് ബിഹാറിലെ ഔറംഗബാദ് മണ്ഡലത്തിൽ നിന്ന് ലോക്‌സഭാംഗമായിട്ടുണ്ട്.
കാർഷികമേഖലയിലെ ഉൽപ്പാദനം വർധിപ്പിക്കുന്നതുമായി ബന്ധപ്പെട്ട ശുപാർശകൾ സമർപ്പിക്കാൻ രാഷ്ട്രപതി രൂപീകരിച്ച ഗവർണർമാരുടെ സമിതിയിൽ അംഗമായിരുന്നു. 
## പുരസ്കാരങ്ങൾ
*നീലചക്ര പുരസ്കാരം
* രാഷ്ട്രപതിയുടെ പൊലീസ് മെഡൽ(1978ലും 1985ലും)
## അവലംബം


## പുറം കണ്ണികൾ
* Brief Profile of Nikhil Kumar,Governor of Nagaland

വർഗ്ഗം:1941-ൽ ജനിച്ചവർ

വർഗ്ഗം:ജൂലൈ 15-ന് ജനിച്ചവർ

വർഗ്ഗം:കേരളത്തിന്റെ ഗവർണ്ണർമാർ
വർഗ്ഗം:നാഗാലാ‌ൻഡ് ഗവർണർമാർ
വർഗ്ഗം:പതിനാലാം ലോക്‌സഭയിലെ അംഗങ്ങൾ
ഭാർഗവി തങ്കപ്പൻ

ദീർഘകാലം കേരള നിയമ സഭാംഗവും എട്ടാം കേരള നിയമ സഭയിലെ ഡെപ്യൂട്ടി സ്പീക്കറുമായിരുന്നു **ഭാർഗവി തങ്കപ്പൻ**(ജനനം :24 ജൂലൈ 1942). അഞ്ചും ആറും ഏഴും എട്ടും പത്തും നിയമസഭകളിൽ കിളിമാനൂർ മണ്ഡലത്തെ പ്രതിനിധീകരിച്ചു. 1971 - 77 കാലത്ത് അടൂർ നിന്നുള്ള അംഗമായി അഞ്ചാം ലോക്സഭയിൽ പ്രവർത്തിച്ചു. 
## ജീവിതരേഖ
കെ. ഈശ്വരന്റെയും കുട്ടിയുടെയും മകളായി ജനിച്ചു. ബിരുദാനന്ദര ബിരുദധാരിയാണ്. സി.പി.ഐ നാഷണൽ കൗൺസിൽ അംഗമായിരുന്നു. കേരള മഹിളാ സംഘം, നാഷണൽ ഫെഡറേഷൻ ഓഫ് ഇൻഡ്യൻ വുമൺ എന്നിവയുടെ ഭാരവാഹിയായിരുന്നു. സിദ്ധനർ സർവീസ് സൊസൈറ്റിയുടെ ആക്ടിങ് ജനറൽ സെക്രട്ടറിയായി  പ്രവർത്തിക്കുന്നു.

കല്ലുവാതുക്കൽ മദ്യദുരന്തകേസിലെ പ്രതിയായിരുന്ന മണിച്ചനിൽ നിന്ന് മാസപ്പടി വാങ്ങിയെന്ന ആരോപണത്തെ തുടർന്ന് ഭാർഗവി തങ്കപ്പനെ 2002 ൽ സി.പി.ഐ ജില്ലാ കൗൺസിലിൽ നിന്ന് പുറത്താക്കി. മണിച്ചനിൽ നിന്ന് മാസപ്പടി വാങ്ങിയെന്നതിന് പ്രഥമദൃഷ്ടാ തെളിവുണ്ടെന്ന് കല്ലുവാതുക്കൽ മദ്യദുരന്തം അന്വേഷിക്കുന്ന ജസ്ററിസ് വി.പി. മോഹൻകുമാർ കമ്മിഷൻ കണ്ടെത്തിയിരുന്നു.

## കൃതികൾ
*ഡാന്യൂബിന്റെ തീരങ്ങളിലൂടെ (യാത്രാവിവരണം)
## പുരസ്കാരങ്ങൾ
*സഹോദരൻ സ്മാരക സംസ്ഥാന അവാർഡ്
*ബി.ആർ. അംബേദ്കർ ഫെല്ലോഷിപ്പ്

## ഇതും കാണുക
* കെ.ഒ. അയിഷാ ബായ് - കേരള നിയമസഭയിലെ ആദ്യത്തെ വനിതാ ഡെപ്യൂട്ടി സ്പീക്കർ
* എ. നഫീസത്ത് ബീവി - കേരള നിയമസഭയിലെ രണ്ടാമത്തെ വനിതാ ഡെപ്യൂട്ടി സ്പീക്കർ‍

## അവലംബം


വർഗ്ഗം:1942-ൽ ജനിച്ചവർ
വർഗ്ഗം:ജൂലൈ 24-ന് ജനിച്ചവർ
വർഗ്ഗം:കേരള നിയമസഭയിലെ വനിതാ പ്രതിനിധികൾ
വർഗ്ഗം:അഞ്ചാം കേരള നിയമസഭാംഗങ്ങൾ
വർഗ്ഗം:ആറാം കേരള നിയമസഭാംഗങ്ങൾ
വർഗ്ഗം:ഏഴാം കേരള നിയമസഭാംഗങ്ങൾ
വർഗ്ഗം:എട്ടാം കേരള നിയമസഭാംഗങ്ങൾ
വർഗ്ഗം:പത്താം കേരള നിയമസഭാംഗങ്ങൾ
വർഗ്ഗം:അഞ്ചാം ലോക്‌സഭയിലെ അംഗങ്ങൾ
വർഗ്ഗം:കേരളത്തിലെ സി.പി.ഐ. പ്രവർത്തകർ
വർഗ്ഗം:കേരള നിയമസഭയിലെ ഡെപ്യൂട്ടിസ്പീക്കർമാർ
വർഗ്ഗം:ലോക്‌സഭയിലെ മുൻ അംഗങ്ങൾ
സി. ദിവാകരൻ

**സി. ദിവാകരൻ** (ജനനം: 1942 സെപ്റ്റംബർ 4) സി.പി.ഐ.യുടെ സംസ്ഥാന കൗൺസിൽ അംഗവും ഓൾ ഇൻഡ്യ ട്രേഡ് യൂണിയൻ കോൺഗ്രസിന്റെ ദേശീയ പ്രവർത്തക കമ്മിറ്റി അംഗവുമാണ്. ഇദ്ദേഹം കേരളത്തിലെ മുൻ ഭക്ഷ്യ പൊതുവിതരണ വകുപ്പ് മന്ത്രിയുമാണ്. ഇദ്ദേഹം കൊല്ലം ജില്ലയിലെ കരുനാഗപ്പള്ളി നിയോജകമണ്ഡലത്തിൽ  നിന്ന് 2006-ലെയും 2011-ലെയും തിരഞ്ഞെടുപ്പുകളിൽ വിജയിക്കുകയുണ്ടായി.2016ൽ തിരുവനന്തപുരം ജില്ലയിലെ നെടുമങ്ങാട് മണ്ഡലത്തിൽ നിന്നും വിജയിച്ചു 

## ജീവിതരേഖ
1942 സെപ്റ്റംബർ 4-ന് തിരുവനന്തപുരത്ത് ശിവരാമ പണിക്കർ, അമ്മുക്കുട്ടിയമ്മ എന്നിവരുടെ മകനായാണ് ഇദ്ദേഹം ജനിച്ചത്. ബി.എ.  ബി.എഡ്. എന്നീ ബിരുദങ്ങൾ ഇദ്ദേഹം നേടിയിട്ടുണ്ട്. രാഷ്ട്രീയരംഗത്ത് പ്രവേശിക്കുന്നതിനു മുൻപ് ഇദ്ദേഹം അദ്ധ്യാപകനായിരുന്നു. "തൊഴിൽ അല്ലെങ്കിൽ ജയിൽ" എന്ന പ്രക്ഷോഭത്തിന്റെ ഭാഗമായി ഇദ്ദേഹം ജയിൽ വാസമനുഭവിച്ചിട്ടുണ്ട്. രാഷ്ട്രീയ ജീവിതത്തിൽ എ.ഐ.ടി.യു.സി.യുടെ സംസ്ഥാന ജനറൽ സെക്രട്ടറി സ്ഥാനം, എ.ഐ.ടി.യു.സി. ദേശീയ വൈസ് പ്രസിഡന്റ് പദവി, സി.പി.ഐ.യുടെ സംസ്ഥാന സെക്രട്ടറിയേറ്റ് അംഗത്വം, സി.പി.ഐ. ദേശീയ എക്സിക്യൂട്ടീവ് അംഗത്വം എന്നിവയുൾപ്പെടെ പല സ്ഥാനങ്ങളും ഇദ്ദേഹം വഹിച്ചിട്ടുണ്ട്. *[[നിറങ്ങളുടെ ചൈന]]* എന്ന യാത്രാവിവരണം ഇദ്ദേഹം പ്രസിദ്ധീകരിച്ചിട്ടുണ്ട്.

## 2014 ലെ ലോക്സഭാ തെരഞ്ഞെടുപ്പും തരം താഴ്ത്തലും
തിരുവനന്തപുരം ലോക്സഭാ മണ്ഡലത്തിലെ വിവാദമായ സ്ഥാനാർത്ഥി നിർണയം സംബന്ധിച്ച അന്വേഷണ റിപ്പോർട്ടിനെത്തുടർന്ന് 2014 ഓഗസ്റ്റിൽ സംസ്ഥാന എക്‌സിക്യൂട്ടീവിൽനിന്ന് ഒഴിവാക്കാൻ തീരുമാനിച്ചു. സംസ്ഥാന എക്‌സിക്യൂട്ടീവിൽനിന്ന് ഒഴിവാക്കി സംസ്ഥാന കൗൺസിലിലേക്ക് തരംതാഴ്ത്തത്തി. 

## തിരഞ്ഞെടുപ്പുകൾ

## അവലംബം

## പുറത്തേയ്ക്കുള്ള കണ്ണികൾ

വർഗ്ഗം:1942-ൽ ജനിച്ചവർ
വർഗ്ഗം:സെപ്റ്റംബർ 4-ന് ജനിച്ചവർ
വർഗ്ഗം:കേരളത്തിലെ സി.പി.ഐ. പ്രവർത്തകർ
വർഗ്ഗം:കേരളത്തിലെ ഭക്ഷ്യവകുപ്പ് മന്ത്രിമാർ
വർഗ്ഗം:കേരളത്തിലെ മൃഗസംരക്ഷണ വകുപ്പ് മന്ത്രിമാർ
വർഗ്ഗം:പന്ത്രണ്ടാം കേരള നിയമസഭയിലെ മന്ത്രിമാർ
വർഗ്ഗം:പതിമൂന്നാം കേരള നിയമസഭാംഗങ്ങൾ
വർഗ്ഗം:പതിനാലാം കേരളനിയമസഭാ അംഗങ്ങൾ
റോസമ്മ ചാക്കോ

ലഘുചിത്രം

എട്ടും ഒൻപതും പത്തും കേരള നിയമ സഭകളിലെ അംഗമായിരുന്നു **റോസമ്മ ചാക്കോ** (ജനനം :17 മാർച്ച് 1927). യഥാക്രമം ഇടുക്കി, ചാലക്കുടി, മണലൂർ എന്നീ മണ്ഡലങ്ങളെയാണ് അവർ ഈ കാലയളവുകളിൽ പ്രതിനിധീകരിച്ചത്.

## ജീവിതരേഖ
ചാക്കോയുടെയും മറിയാമ്മയുടെയും മകളായി 1927 മാർച്ച് 17 ൽ ജനിച്ചു. ബിരുദധാരിയാണ്. കെ.പി.സി.സി വൈസ് പ്രസിഡന്റായും മഹിളാ കോൺഗ്രസ് സെക്രട്ടറിയായും പ്രവർത്തിച്ചു. 2019 മാർച്ച് 14 ന് മരിച്ചു. 

## അധികാരസ്ഥാനങ്ങൾ

* കെ.പി.സി.സി. വൈസ് പ്രസിഡൻന്റ് (1960-63)
* മഹിള കോൺഗ്രസ്​ സെക്രട്ടറി

## തിരഞ്ഞെടുപ്പുകൾ

## അവലംബം


വർഗ്ഗം:1927-ൽ ജനിച്ചവർ
വർഗ്ഗം:2019-ൽ മരിച്ചവർ

വർഗ്ഗം:മാർച്ച് 17-ന് ജനിച്ചവർ

വർഗ്ഗം:എട്ടാം കേരള നിയമസഭാംഗങ്ങൾ
വർഗ്ഗം:ഒൻപതാം കേരള നിയമസഭാംഗങ്ങൾ
വർഗ്ഗം:പത്താം കേരള നിയമസഭാംഗങ്ങൾ
വർഗ്ഗം:കേരള നിയമസഭയിലെ വനിതാ പ്രതിനിധികൾ
വർഗ്ഗം:കേരളത്തിലെ ഇന്ത്യൻ നാഷണൽ കോൺഗ്രസ് പ്രവർത്തകർ
വിക്കിഡാറ്റ

മനുഷ്യർക്കും യന്ത്രങ്ങൾക്കും ഒരേപോലെ തിരുത്താവുന്ന‌‌ ഒരു സ്വതന്ത്ര വിജ്ഞാനകേന്ദ്രമാണ് **വിക്കിഡാറ്റ**. വിക്കിമീഡിയ  പ്രമാണങ്ങൾ ശേഖരിക്കുന്നത് പോലെ ഇത് വിവരങ്ങളെ ക്രോഡീകരിക്കുന്നു. ഒപ്പം വിന്യസിതമായ വിവരങ്ങളുടെ ലഭ്യതയേയും നിയന്ത്രണത്തേയും കേന്ദ്രീകരിക്കുന്നു. ഇതിൽ ഇന്റർവിക്കി അവലംബങ്ങളും സ്ഥിതിവിവരക്കണക്കുകളും ഉൾപ്പെടും. വിക്കിഡാറ്റയിൽ വിക്കിമീഡിയ പദ്ധതികൾ പ്രവർത്തിക്കുന്ന എല്ലാ ഭാഷകളിലേയും വിവരങ്ങൾ ഉൾപ്പെടുന്നു.

## ആശയം
ഇനത്തിൽ കേന്ദ്രീകരിക്കുന്ന  ഒരു ഡോക്യുമെന്റെഡ് അധിഷ്ടിത ഡാറ്റാബേസ് ആണ് വിക്കിഡാറ്റ. ഓരോ ഇനവും ഓരോ വിഷയത്തെ (അല്ലെങ്കിൽ വിക്കിപീഡിയ കൈകാര്യം ചെയ്യുന്ന അഡ്മിൻസ് നിയന്ത്രിക്കുന്ന പേജുകൾ) പ്രതിനിധീകരിക്കുന്നു. അത് Q എന്ന അക്ഷരത്തിന് ശേഷം വരുന്ന ഒരു യുണീക്ക് നമ്പർ വച്ച് തിരിച്ചറിയപ്പെടുന്നു. ഉദാഹരണത്തിന് രാഷ്ട്രീയത്തിന്റെ (പൊളിറ്റിക്സ്) ഇനം (ഐറ്റം) Q7163 ആണ്. ഇത് Qഐഡി എന്ന് അറിയപ്പെടുന്നു. ഒരു വിഷയത്തെക്കുറിച്ചുള്ള വിവരങ്ങൾ  ഭാഷാഭേദമന്യേ വിവർത്തനം ചെയ്ത് ലഭിക്കുന്നതിന് സഹായിക്കുന്നു.
ഒരു ഇനത്തിന് ഒന്നിൽ കൂടുതൽ സ്റ്റേറ്റ്‍മെന്റുകൾ ഉണ്ടാകാം. കീ വാല്യു ജോഡി എന്ന രീതിയിൽ സ്റ്റേറ്റ്മെന്റ് ഉണ്ടാക്കി വിവരങ്ങൾ ഇനത്തിൽ ചേർക്കാം.  ഇതിൽ ഓരോ സ്റ്റേറ്റ്‍മെന്റിനും(കീ)  അനുസൃതമായ മൂല്യങ്ങളും രേഖപ്പെടുത്തുന്നു.

## പുറത്തേക്കുള്ള കണ്ണികൾ

* 
* 
*  – coordination page for the project at Meta-Wiki
* Demo system  – lets you try out the current development status
* Wikidata-l – Discussion list for the Wikidata project
* Wikidata-bugs – Bug reporting list for the Wikidata project

വർഗ്ഗം:വിക്കിമീഡിയ ഫൗണ്ടേഷൻ സംരംഭങ്ങൾ
വർഗ്ഗം:മീഡിയവിക്കി സോഫ്റ്റ്‌വേർ ഉപയോഗിക്കുന്ന വെബ്സൈറ്റുകൾ
വർഗ്ഗം:വിക്കിഡാറ്റ
ജ്ഞാനസുന്ദരി

1961-ൽ പുറത്തിറങ്ങിയ മലയാള ചലച്ചിത്രമാണ് **ജ്ഞാനസുന്ദരി**.  അസോസിയേറ്റഡ് പ്രൊഡ്യൂസേഴ്സും ഫിലിംകൊ പ്രൊഡക്ഷനും ചേർന്ന് അസോസിയേറ്റഡിന്റെ ബാനറിൽ നിർമിച്ചതാണ് ഈ ചിത്രം. നിർമാതാവ് റ്റി.ഇ. വസുദേവനാണ്.  മുട്ടത്തുവർക്കി തിരക്കഥയും സംഭാഷണവു രചിച്ചപ്പോൾ അഭയദേവ് ഗാനങ്ങളുടെ രചനയും നിർവഹിച്ചു. വി. ദക്ഷിണാമൂർത്തിയാണ് ഇതിലെ പത്തു ഗാനങ്ങൾക്കും സംഗിത സംവിധാനം നിർവഹിച്ചത്.  ആദി എം ഇറാനിയുടെ നേതൃത്വത്തിൽ മെല്ലി ഇറാനിയാണ് ഇതിന്റെ ച്ഛായാഗ്രഹണം നിർവഹിച്ചത്.  ഇതിന്റെ ശബ്ദലേഖനം നിർവഹിച്ചത് എം. കൃഷ്ണന്റെ നേതൃത്വത്തിൽ സി.വി.സി ശേഖറാണ്.  ആർ.ബി.എസ്. മണി രംഗസംവിധാനവും, കെ. രാമൻ വേഷവിധാനവും, എം. എസ്. മണി ചിത്രസംയോജനവും നിർവഹിച്ചു.  കെ.എസ്. സേതുമാധവനാണ് ചിത്രം സംവിധാനം ചെയ്തത്.  വിജയ-വാഹിനി സ്റ്റുഡിയോകളിൽ ചിത്രീകരണം പൂർത്തീകരിച്ചു.
## അഭിനേതാക്കൾ
പ്രേംനസീർവിജയലക്ഷ്മിതിക്കുറിശ്ശി സുകുമാരൻ നായർഅടൂർ ഭാസിഎസ്.പി. പിള്ളപങ്കജവല്ലിജി.കെ. പിള്ളബഹദൂർആറന്മുള പൊന്നമ്മഅടൂർ പങ്കജം
## പിന്നണിഗായകർ
കെ.വി. ശാന്തകമുകറപി. ലീലപി.ബി. ശ്രീനിവാസ്വി. ദക്ഷിണാമൂർത്തി 
## അവലബം

## പുറത്തേക്കുള്ള കന്നികൾ
*http://www.malayalasangeetham.info/m.php?1485 

വർഗ്ഗം:1961-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:കെ.എസ്. സേതുമാധവൻ സംവിധാനം ചെയ്ത ചലച്ചിത്രങ്ങൾ
വർഗ്ഗം:പ്രേം നസീർ അഭിനയിച്ച മലയാളചലച്ചിത്രങ്ങൾ
വർഗ്ഗം:തിക്കുറിശ്ശി അഭിനയിച്ച മലയാളചലച്ചിത്രങ്ങൾ
വർഗ്ഗം:ബഹദൂർ അഭിനയിച്ച ചലച്ചിത്രങ്ങൾ
വർഗ്ഗം:അടൂർ ഭാസി അഭിനയിച്ച മലയാളചലച്ചിത്രങ്ങൾ
വർഗ്ഗം:ടി. ഇ വാസുദേവൻ നിർമ്മിച്ച ചലച്ചിത്രങ്ങൾ
വർഗ്ഗം:എം.എസ്. മണി ചിത്രസംയോജനം നടത്തിയ മലയാളചലച്ചിത്രങ്ങൾ
വിശുദ്ധവിഡ്ഢി

വിരക്തിയും ലോകതിരസ്കാരവും വഴിയുള്ള പുണ്യപ്പൂർണ്ണതയ്ക്കായി ലൗകികമര്യാദകളേയും കീഴവഴക്കങ്ങളേയും മനഃപൂർവം ലംഘിച്ചു പെരുമാറുകയും ജീവിക്കുകയും ചെയ്യുന്ന വ്യക്തിയുടെ വിശേഷണമാണ് **വിശുദ്ധവിഡ്ഢി** (Holy Fool). ഈ സങ്കല്പത്തിന് ഏറെ പ്രചാരമുണ്ടായിരുന്ന ക്രിസ്തുമതത്തിന്റെ പശ്ചാത്തലത്തിൽ ഇങ്ങനെയുള്ള ആൾ "അനുഗൃഹീതവിഡ്ഢി" (Blessed Fool) എന്നും വിശേഷിപ്പിക്കടാറുണ്ട്.  'അനുഗൃഹീതൻ' എന്ന പദം ഇവിടെ വിനീതമനസ്സിനേയും നിഷ്കളങ്കതയേയും സൂചിപ്പിക്കുന്നു. "ക്രിസ്തുവിനെ പ്രതിയുള്ള വിഡ്ഢി" എന്ന വിശേഷണവും ഇത്തരം താപസന്മാർക്കുണ്ട്.
thumb|150px|right|ഓർത്തഡോക്സ് സഭയിലെ താപസൻ, മോസ്കോയിലെ അനുഗൃഹീതനായ ബാസിൽ (1469-1552) 
"ദൈവികജ്ഞാനം ലോകദൃഷ്ടിയിൽ മൂഢത്വമായിരിക്കും" എന്ന പൗലോസ് അപ്പസ്തോലന്റെ  വാദത്തിലാണ് ഈ സങ്കല്പം അടിയുറച്ചിരിക്കുന്നത്.  ക്രൈസ്തവസന്യാസത്തിന്റെ ചരിത്രത്തിൽ ഏറെ പ്രാധാന്യമുള്ള മരുഭൂമിയിലെ പിതാക്കന്മാരിലും (Desert Fathers) പൗരസ്ത്യക്രിസ്തീയതയിലെ യുറോദിവിമാരിലും (Yurodivy) പലരും വിശുദ്ധവിഡ്ഢികളായിരുന്നു.  അംഗീകൃതമായ കീഴ്വഴക്കങ്ങളെ വെല്ലുവിളിക്കാനും ദീർഘദർശനങ്ങൾ വെളിപ്പെടുത്താനും സ്വന്തം വിശുദ്ധി മറച്ചുവയ്ക്കാനും വേണ്ടി ഇവർ പലപ്പോഴും മറ്റുള്ളവർക്ക് ഞെട്ടലും വെറുപ്പും ഉളവാക്കുന്ന വിധത്തിൽ പെരുമാറി. 

അഞ്ചാം നൂറ്റാണ്ടിൽ സിറിയയിലാണ് ഈ താപോമാർഗ്ഗത്തിന്റെ തുടക്കമെന്നു കരുതപ്പെടുന്നു. യവനസംസ്കാരത്തിൽ നിന്നു ക്രൈസ്തവലോകത്തിനു കിട്ടിയ ഡയോജനസിന്റെ ലോകനിന്ദ ഈ താപസന്മാരിൽ ചിലരെയെങ്കിലും ആകർഷിച്ചിരിക്കാം എന്നും ചൂണ്ടിക്കാണിക്കപ്പെട്ടിട്ടുണ്ട്. സിറിയയിലെ താപസന്മാർക്കിടയിൽ ഈവഴിക്കു പ്രശസ്തനായ ആദ്യത്തെയാൾ ആറാം നൂറ്റാണ്ടിലെ "വിശുദ്ധവിഡ്ഢി ശിമയോൻ" (Simeon the Holy Fool) ആയിരുന്നു. ഒരിക്കൽ ഈ താപസൻ സിറിയയിലെ എമേസ നഗരത്തിലെത്തിയത് സ്വയം നായ് എന്നു വിശേഷിപ്പിച്ച ഡയോജനസിനെ അനുസ്മരിപ്പിക്കും വിധം, ഒരു ചത്ത പട്ടിയെ അരയിൽ കെട്ടിയിട്ടു വലിച്ചു കൊണ്ടായിരുന്നു. ദേവാലയശുശ്രൂഷകളിൽ സ്ത്രീകൾക്കു നേരെ അതുമിതും വാരിയെറിഞ്ഞതും, നഗരത്തിലെ സ്നാനഘട്ടത്തിലെ സ്ത്രീകക്ഷത്തിൽ നഗ്നനായി ഓടിയതും മറ്റും അദ്ദേഹത്തിന്റെ മറ്റു വിഡ്ഢിത്തങ്ങളിൽ പെടുന്നതായി പറയപ്പെടുന്നു.

റഷ്യയിലേയും മറ്റും ഓർത്തഡോക്സ് ക്രിസ്തീയതയിലും വിശുദ്ധവിഡ്ഢിയുടെ താപസമാർഗ്ഗം പിന്തുടർന്നവർ ഉണ്ടായിരുന്നു. താപസധാർമ്മികതയുടെ സമാനമാർഗ്ഗങ്ങൾ ക്രിസ്തീയതക്കു പുറമേയും ഇല്ലാതില്ല. 
 
## അവലംബം


വർഗ്ഗം:ക്രൈസ്തവം
മൂക്കാഞ്ചാത്തൻ

കേരളത്തിലെ തനതു കലകളിൽ ഒന്നാണ് **മൂക്കാഞ്ചാത്തൻ**.

## പുറത്തേയ്ക്കുള്ള കണ്ണികൾ
* വെബ്ഇൻഡ്യ വീഡിയോ

വർഗ്ഗം:കേരളത്തിലെ തനതു കലകൾ
മിർ (ഡിസ്‌പ്ലേ സെർവർ)

ലിനക്സിനു വേണ്ടിയുള്ള ഒരു പുതുതലമുറാ ഡിസ്‌പ്ലേ സെർവർ ആണ് **മിർ**. ഉബുണ്ടു ലിനക്സിന്റെ സ്രഷ്ടാക്കളായ കാനോനിക്കൽ ലിമിറ്റഡ് ആണ് ഇത് വികസിപ്പിച്ചുകൊണ്ടിരിക്കുന്നത്. ഉബുണ്ടുവിന്റെ ഭാവിപതിപ്പുകളിൽ എക്സ് ജാലകവ്യവസ്ഥ, വേലാന്റ് ഡിസ്‌പ്ലേ സെർവറിനു പകരം, മിർ ഡിസ്പ്ലേ സെർവർ കൊണ്ടായിരിക്കും മാറ്റപ്പെടുക.

2017-ൽ കാനോനിക്കൽ ലിമിറ്റഡ് ഒരു പുതിയ ഡിസ്‌പ്ലേ സെർവെർ വികസിപ്പിക്കുക എന്നത് റദ്ദാക്കുകയും, പകരം  മിറിനെ വേയ്ലൻഡ് ഡിസ്‌പ്ലേ സെർവെറിന്റെ ഒരു കമ്പോസിറ്റർ ആക്കി മാറ്റുകയും ചെയ്തു.

## വികസനം
മിറിന്റെ വികസനവഴികൾ:
* **ഉബുംടു 13.10**: യൂണിറ്റി 7 എക്സ്മിറിനോട് സംയോജിപ്പിച്ച് മിറിൽ പ്രവർത്തിപ്പിക്കും. എക്സിലേക്കുള്ള ഒരു പിൻമാറ്റത്തിന് സൗകര്യമുണ്ടായിരിക്കും.
* **ഉബുംടു 14.04 LTS**: യൂണിറ്റി 7 എക്സ്മിറിനോട് സ്വതേ സംയോജിപ്പിച്ച് മിറിൽ പ്രവർത്തിപ്പിക്കും. എക്സിലേക്കുള്ള ഒരു പിൻമാറ്റം എടുത്തുകളയും.
* **ഉബുംടു 14.10**:  യൂണിറ്റി 8 മിറിനോട് സ്വതേ സംയോജിപ്പിക്കും. പഴയ ആപ്ലിക്കേഷനുകൾക്കായി റൂട്ട്ലെസ് എക്സ് സപ്പോർട്ട് ഉണ്ടാകും.

## ഇതും കൂടി കാണുക
* ഉബുണ്ടു ടച്ച്
* ഉബുണ്ടു ടിവി
* യൂണിറ്റി നെക്സ്റ്റ്

## അവലംബം

## പുറംകണ്ണികൾ
* 
* മിർ ലോഞ്ച്പാഡിൽ
* 

വർഗ്ഗം:ലിനക്സ്
വർഗ്ഗം:ഉബുണ്ടു
ഉഹുരു കെൻയാട്ട

കെനിയയുടെ ഉപപ്രധാനമന്ത്രിയാണ് **ഉഹുരു കെൻയാട്ട** (ജനനം : ). 2013 ലെ പ്രസിഡന്റ് തിരഞ്ഞെടുപ്പിൽ വിജയിക്കുമെന്ന് കരുതപ്പെടുന്നു.
## ജീവിതരേഖ
കെനിയയുടെ രാഷ്ട്രപിതാവ് ജോമോ കെൻയാട്ടയുടെ മകനാണ് ഉഹുരു കെൻയാട്ട.

2007ലെ പ്രസിഡന്റ് തിരഞ്ഞെടുപ്പിനോടനുബന്ധിച്ച് വർഗീയകലാപത്തിന് തിരികൊളുത്തിയ കുറ്റത്തിന് ഹേഗിലെ അന്താരാഷ്ട്ര ക്രിമിനൽ കോടതിയിൽ വിചാരണ നേരിടുകയാണ് കെൻയാട്ട.

2021 ഒക്ടോബറിൽ, പണ്ടോറ പേപ്പേഴ്സ് അഴിമതിയിൽ അദ്ദേഹത്തെ ഉദ്ധരിച്ചു.

## അവലംബം

## പുറം കണ്ണികൾ
*
*Uhuru Kenyatta 

വർഗ്ഗം:1954-ൽ ജനിച്ചവർ
വർഗ്ഗം:ഓഗസ്റ്റ് 23-ന് ജനിച്ചവർ
ഭാഗ്യജാതകം

1962-ൽ പുറത്തിറങ്ങിയ മലയാള ചലച്ചിത്രമാണ് **ഭാഗ്യജാതകം**.  കേരള പിക്ചേഴ്സിനു വേണ്ടി പി. ഭാസ്കരനും കൊണ്ടറെഡ്ഡിയും ചേർന്നു നിർമിച്ച ചലച്ചിത്രമാണ് ഭാഗ്യജാതകം.  ഇതിന്റെ കഥയും ഗാനങ്ങളും സംവിധാനവും നിർവഹിച്ചത് പി. ഭാസ്കരൻ ആണ്.  ഇതിലെ പത്തു ഗാനങ്ങൾക്ക് ബാബുരാജ് സംഗീതം പകർന്നിരിക്കുന്നു.
## അഭിനേതാക്കൾ
സത്യൻകൊട്ടാരക്കര ശ്രീധരൻ നായർടി.എസ്. മുത്തയ്യഷീലഎം.ജി. മേനോൻപങ്കജവല്ലിബഹദൂർശ്രീനാരായണ പിള്ളഅടൂർ ഭാസിനാണുകുട്ടൻസാംതോമസ്അലിഅടൂർ പങ്കജംഅടൂർ ഭവാനിചിത്രാദേവിജെ.എൻ. രാജം
## പിന്നണിഗായകർ
ജമുനാ റാണി കോട്ടയം ശാന്തകെ.ജെ. യേശുദാസ്മെഹബൂബ്പി. ലീലപരമശിവംസുതൻ
## അവലംബം

## പുറത്തേക്കുള്ള കണ്ണികൾ
*http://malayalasangeetham.info/m.php?4137 

വർഗ്ഗം:1962-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:പി. ഭാസ്കരൻ സംവിധാനം ചെയ്ത ചലച്ചിത്രങ്ങൾ
വർഗ്ഗം:ബാബുരാജ് സംഗീതം പകർന്ന ചലച്ചിത്രങ്ങൾ
വർഗ്ഗം:പി ഭാസ്കരന്റെ ഗാനങ്ങൾ
വർഗ്ഗം:ഭാസ്കരൻ- ബാബുരാജ് ഗാനങ്ങൾ
വർഗ്ഗം:സത്യൻ- ഷീല ജോഡി
വർഗ്ഗം:പി ഭാസ്കരൻ നിർമ്മിച്ച ചലച്ചിത്രങ്ങൾ
ഡോസെറ്റിസം

ക്രിസ്തുവിന്റെ ജീവിതത്തേയും, ചരിത്രപരവും ശാരീരികവുമായ അസ്തിത്വത്തേയും സംബന്ധിച്ച് ക്രിസ്തീയതയുടെ ആദിമനൂറ്റാണ്ടുകളിൽ പ്രചരിച്ചിരുന്ന ഒരു ഒരു സിദ്ധാന്തമാണ് **ഡോസെറ്റിസം**.  ചരിത്രപരമോ ശാരീരികമോ ആയ വാസ്തവികത ഇല്ലാത്ത കേവലം തോന്നൽ അഥവാ ദൃഷ്ടിഭ്രമം മാത്രമായിരുന്നു ക്രിസ്തുപ്രതിഭാസം എന്നാണ് ഈ വിശ്വാസം. യേശുവിന്റെ മാനുഷികമായ അസ്തിത്വത്തിന്റെ നിഷേധമാണിത്. ഇതനുസരിച്ച്, യേശു മനുഷ്യജന്മം സ്വീകരിച്ചതായും ജീവിച്ചതായും പീഡ സഹിച്ചു കുരിശിൽ മരിച്ചതായും കാണപ്പെടുക മാത്രമായിരുന്നു.  അപ്പസ്തോലിക കാലത്തോളം പഴക്കമുള്ള ഈ സിദ്ധാന്തത്തിന്റെ സൂചനകളും വിമർശനവും കൊളോസോസുകാർക്കുള്ള പൗലോസിന്റെ ലേഖനത്തിലും യോഹന്നാന്റെ ഒന്നും രണ്ടും ലേഖനങ്ങളിലും ഉള്ളതായി കരുതപ്പെടുന്നു. സഭാപിതാക്കന്മാരായ തെർത്തുല്യൻ, ഇഗ്നേഷ്യസ്, പോളിക്കാർപ്പ് എന്നിവർ ഇതിനെ വിമർശിച്ചിട്ടുണ്ട്. ക്രിസ്തീയവിശ്വാസത്തിലെ മനുഷ്യാവതാരസങ്കല്പത്തിന്റെ അർത്ഥ-ലക്ഷ്യങ്ങളെ അപ്രസക്തമാക്കുന്നതായി കരുതപ്പെട്ട ഈ സിദ്ധാന്തത്തെ  എഡി 325-ൽ നിഖ്യായിൽ സമ്മേളിച്ച ഒന്നാം സാർവർത്രിക സൂനഹദോസ് ശപിച്ചു തള്ളി.  അങ്ങനെ ക്രിസ്തീയമുഖ്യധാരയുടെ എല്ലാ ശാഖകൾക്കും അത് അസ്വീകാര്യമായിത്തീർന്നു.  
## അവലംബം


വർഗ്ഗം:ക്രൈസ്തവം
വർഗ്ഗം:ക്രിസ്തുശാസ്ത്രം
സെബാസ്റ്റ്യൻ എടത്തി

**സെബാസ്റ്റ്യൻ എടത്തി** (ജനനം: 1969 സെപ്റ്റംബർ 5) ജർമനിയിലെ ഒരു രാഷ്ട്രീയ പ്രവർത്തകനാണ്.

## ജീവിതരേഖ
ലോവർ സാക്സണിയിലെ ഹാനോവറിൽ ജനിച്ച ഇദ്ദേഹം  കേരളത്തിൽ നിന്ന് കുടിയേറിയ ദമ്പതിമാരുടെ പുത്രനാണ്. മാത്യു എടത്തി എന്നായിരുന്നു ഇദ്ദേഹത്തിന്റെ അച്ഛന്റെ പേര്. 2007 ഏപ്രിൽ 8-നാണ് മാത്യു എടത്തി മരണമടഞ്ഞത്. ഇദ്ദേഹത്തിന് 79 വയസ്സുണ്ടായിരുന്നു.

ഒരു സോഷ്യോളജിറ്റാണ് സെബാസ്റ്റ്യൻ എടത്തി. ജർമൻ പാർലമെന്റായ ബുണ്ടസ്റ്റാഗിൽ 1998 മുതൽ ജർമൻ സോഷ്യൽ ഡെമോക്രാറ്റിക് പാർട്ടിയുടെ പ്രതിനിധിയാണ് ഇദ്ദേഹം. ജർമനിയുടെ ചാൻസലറായിരുന്ന ജെറാർഡ് ഷ്രോഡറുടെ മുന്നണി ഭരണകൂടത്തിൽ ഇദ്ദേഹം അംഗമായിരുന്നു. ആഞ്ചല മെർക്കൽ ഭരണത്തിലെത്തിയപ്പോഴും ഇദ്ദേഹം ഭരണകൂടത്തിലുണ്ടായിരുന്നു. ഇദ്ദേഹം ബുണ്ടസ്റ്റാഗിന്റെ ആഭ്യന്തര വകുപ്പിന്റെ ചെയർമാനും പാർലമെന്റിലെ ജർമൻ-ഇൻഡ്യൻ അംഗങ്ങളുടെ ഗ്രൂപ്പിന്റെ ചെയർമാൻ എന്നീ ചുമതലകൾ ഇദ്ദേഹം വഹിച്ചിട്ടുണ്ട്. 2009 സെപ്റ്റംബറിലെയും 2018 സെപ്റ്റംബറിലെയും പൊതു തിരഞ്ഞെടുപ്പിലും ഇദ്ദേഹം തിരഞ്ഞെടുക്കപ്പെട്ടിരുന്നു.

## രാജി
2014 ഫെബ്രുവരി 7-ന് ഇദ്ദേഹം ആരോഗ്യ കാരണങ്ങൾ ചൂണ്ടിക്കാട്ടി സ്ഥാനം രാജിവയ്ക്കുകയുണ്ടായി. രാജിവാർത്ത പരസ്യമായി രണ്ടു ദിവസം കഴിഞ്ഞ് ഇദ്ദേഹത്തിന്റെ വീടും ഓഫീസും പരിശോധിക്കപ്പെടുകയുണ്ടായി. കുട്ടികളുൾപ്പെട്ട പോണോഗ്രാഫി സംബന്ധിച്ചാണ് തിരച്ചിൽ എന്ന് മാധ്യമങ്ങൾ അവകാശപ്പെട്ടുവെങ്കിലും ഇദ്ദേഹം ഇത് നിഷേധിക്കുകയുണ്ടായി.

2014 ഫെബ്രുവരി മദ്ധ്യത്തിൽ ഹാൻസ് പീറ്റർ ഫ്രൈഡ്രിക് എന്ന പ്രമുഖ മന്ത്രി എസ്.ഡി.പി.-സി.ഡി.യു. സഖ്യ ഭരണകൂടത്തിൽ നിന്ന് രാജിവയ്ക്കുകയുണ്ടായി. ഇദ്ദേഹം ആഭ്യന്തരസുരക്ഷാ ചുമത‌ലകൾ വഹിച്ചിരുന്നു. എടത്തിയെ സംബന്ധിച്ച അന്വേഷണത്തെപ്പറ്റി എസ്.ഡി.പി. കക്ഷിയെ അറിയിച്ചത് നിയമാനുസൃതമാണ് എന്നാണ് ഹാൻസ് പീറ്റർ ഫ്രെഡ്രിക് വിശ്വസിച്ചിരുന്നത് എന്ന് ഇദ്ദേഹത്തിന്റെ വക്താവ് മാധ്യമങ്ങളെ അറിയിക്കുകയുണ്ടായി.

ഇന്റലിജൻസ് വിവരം ലഭിച്ച എസ്.ഡി.പി. കക്ഷിയുടെ മുതിർന്ന നേതാക്കൾ ഈ വിവരം എടത്തിയെ അറിയിച്ചിരുന്നില്ല എന്നാണ് അവകാശപ്പെട്ടത്. ജനുവരി മുതൽ എടത്തി മെഡിക്കൽ അവധിയിലായിരുന്നു എന്നും ഇദ്ദേഹം എവിടെയാണെന്നതുസംബന്ധിച്ച് ഒരു വിവരവുമില്ല എന്നുമാണ് ഇവർ മാധ്യമങ്ങളെ അറിയിച്ചത്.

## അവലംബം

His father's name was Matthew Edathy. Matthew Edathy died when he was 79. He died on April 8 2007.

## പുറത്തേയ്ക്കുള്ള കണ്ണികൾ
*എടത്തിയുടെ വെബ് സൈറ്റ് 
*"ജർമനിയിലെ ഇൻഡ്യക്കാർ" :ഊർമിള ഗോയൽ. ബ്രിജ് ലാൽ എഡിറ്റർ *എൻസൈക്ലോപീഡിയ ഓഫ് ദി ഇൻഡ്യൻ ഡയസ്പോറ*. സിങ്കപ്പൂർ: എഡിഷൻ ഡിഡിയർ മില്ലെറ്റ്, 2006.

വർഗ്ഗം:1969-ൽ ജനിച്ചവർ
വർഗ്ഗം:സെപ്റ്റംബർ 25-ന് ജനിച്ചവർ
വർഗ്ഗം:ജർമ്മനിയുടെ ചാൻസലർമാർ
വർഗ്ഗം:ഇന്ത്യൻ വംശജരായ ജർമ്മനിക്കാർ
ടി. ഗോവിന്ദൻ

കാസർഗോഡ് മണ്ഡലത്തിൽ നിന്ന്
മൂന്ന് തവണ(1999,1998,1996) ലോക്സഭാംഗമായിരുന്ന
കണ്ണൂർ ജില്ലയിൽ നിന്നുള്ള മുതിർന്ന മാർക്സിസ്റ്റ് നേതാവായിരുന്നു **ടി.ഗോവിന്ദൻ.(1940-2011)**
മാർക്സിസ്റ്റ് പാർട്ടി സംസ്ഥാന കമ്മിറ്റി അംഗം, കണ്ണൂർ ജില്ലാ സെക്രട്ടറി
എന്നീ നിലകളിലും പ്രവർത്തിച്ചിട്ടുണ്ട്.

## ജീവിതരേഖ
കണ്ണൂർ ജില്ലയിലെ പയ്യന്നൂരിൽ രാമൻ പണിക്കരുടേയും ചെമ്മരുതിയുടേയും മകനായി 1940 ജനുവരി പതിനൊന്നിന് ജനിച്ചു. പയ്യന്നൂർ ഹൈ സ്കൂൾ, 
തിരുവനന്തപുരം തദ്ദേശ ഗവ.കോളേജ്
എന്നിവിടങ്ങളിൽ നിന്ന് വിദ്യാഭ്യാസം
പൂർത്തിയാക്കിയ ഗോവിന്ദൻ 1963-ൽ 
കമ്മ്യൂണിസ്റ്റ് പാർട്ടിയിൽ ചേർന്നു.

പയ്യന്നൂർ 
ലോക്കൽ കമ്മിറ്റി സെക്രട്ടറിയായിരിക്കെ
1964-ൽ കമ്മ്യൂണിസ്റ്റ് പാർട്ടി രണ്ടായി പിളർന്നതിനെ തുടർന്ന് മാർക്സിസ്റ്റ് പാർട്ടിയിൽ ചേർന്നു.

മാർക്സിസ്റ്റ് പാർട്ടി കണ്ണൂർ ജില്ലാ സെക്രട്ടറിയായിരുന്ന 
പിണറായി വിജയൻ 1989-ൽ
പാർട്ടിയുടെ സംസ്ഥാന സെക്രട്ടേറിയറ്റ് അംഗമായതിനെ തുടർന്ന് കണ്ണൂർ ജില്ലാ സെക്രട്ടറിയായി
തിരഞ്ഞെടുക്കപ്പെട്ടെങ്കിലും
സംഘടനാ പ്രശ്നങ്ങളെ തുടർന്ന്
1990-ൽ സ്ഥാനമൊഴിഞ്ഞു.

1996 മുതൽ മാർക്സിസ്റ്റ് പാർട്ടി സംസ്ഥാന കമ്മിറ്റി അംഗമായിരുന്ന 
ഗോവിന്ദൻ 1996, 1998, 1999 വർഷങ്ങളിൽ നടന്ന ലോക്‌സഭ തിരഞ്ഞെടുപ്പുകളിൽ കാസർഗോഡ് മണ്ഡലത്തിൽ നിന്ന് പാർലമെൻ്റ് അംഗമായി തിരഞ്ഞെടുക്കപ്പെട്ടു.
1998-1999 കാലയളവിൽ ലോക്‌സഭയിൽ 
മാർക്സിസ്റ്റ് പാർട്ടിയുടെ ചീഫ് വിപ്പായും
പ്രവർത്തിച്ചു.

ഖാദി ബോർഡ് വൈസ് ചെയർമാൻ,
കണ്ണൂർ സ്പിന്നിംഗ് മിൽ ചെയർമാൻ,
പയ്യന്നൂർ സഹകരണ ആശുപത്രി സൊസൈറ്റി ചെയർമാൻ,
കിസാൻ സഭ കണ്ണൂർ ജില്ലാ കമ്മിറ്റി അംഗം
എന്നീ നിലകളിലും പ്രവർത്തിച്ചിട്ടുണ്ട്.

വാർധക്യ സഹജമായ അസുഖങ്ങൾക്ക്
ചികിത്സയിൽ തുടരവെ 
2011 ഒക്ടോബർ 23ന് അന്തരിച്ചു.
 

## അവലംബം

വർഗ്ഗം: 2011-ൽ മരിച്ചവർ
വർഗ്ഗം:പതിമൂന്നാം ലോക്‌സഭയിലെ അംഗങ്ങൾ
വർഗ്ഗം:പന്ത്രണ്ടാം ലോക്‌സഭയിലെ അംഗങ്ങൾ
വർഗ്ഗം:പതിനൊന്നാം ലോക്‌സഭയിലെ അംഗങ്ങൾ
വർഗ്ഗം:കേരളത്തിലെ സി.പി.ഐ.എം. പ്രവർത്തകർ
വർഗ്ഗം:കണ്ണൂർ ജില്ലയിൽ ജനിച്ചവർ
വർഗ്ഗം:1940-ൽ ജനിച്ചവർ
ലിംഗം (വിവക്ഷകൾ)

*ലിംഗം (വ്യാകരണം) - വ്യാകരണത്തിൽ നാമപദങ്ങളുടെ പ്രാതിസ്വികഭാവങ്ങളിൽ ഒന്നാണു് ലിംഗം
*ലിംഗം - പുരുഷ ജനനേന്ദ്രിയം.
*ലിംഗം (യോനി) - സ്ത്രീ ജനനേന്ദ്രിയം
*ശിവലിംഗം - ഹിന്ദുക്കൾ ശിവനെ ആരാധിക്കുന്നതിനായി ശിവലിംഗം ഉപയോഗിക്കുന്നു.
സൂര്യകാന്തക്കല്ല് (മധ്യകാലം)

ഐസ് ലാൻഡിലും മറ്റും പ്രകൃതിദത്തമായി ലഭിക്കുന്ന ഒരു കാൽസൈറ്റ് ശിലയാണ് **സൂര്യകാന്തക്കല്ല്** (, ). 13-14 നൂറ്റാണ്ടുകളിൽ അന്തരീക്ഷം മൂടിക്കെട്ടിയിരുന്നാലും സൂര്യന്റെ സ്ഥാനം നിർണ്ണയിക്കാൻ ഈ ധാതു സഹായിക്കുമെന്ന് വിശ്വസിക്കപ്പെട്ടിരുന്നു. സൂര്യകാന്തക്കല്ലിന് ധ്രുവീകരണശേഷി ഉണ്ടായിരുന്നെന്നും വൈക്കിങ് കാലഘട്ടത്തിൽ ദിശ കണ്ടെത്താൻ ഇവ ഉപയോഗിക്കപ്പെട്ടിരുന്നെന്നും ഒരു സിദ്ധാന്തം നിലവിലുണ്ട്.

1592-ൽ ഇംഗ്ലീഷ് ചാനലിലെ ആൾഡർനി ദ്വീപിനടുത്ത് മുങ്ങിപ്പോയ ഒരു കപ്പലിന്റെ അവശിഷ്ടങ്ങളിൽനിന്ന് ഇത്തരം ഒരു കല്ല് കണ്ടുകിട്ടിയിട്ടുണ്ട്. 

## അവലംബം




## പുറത്തേയ്ക്കുള്ള കണ്ണികൾ
*കഥകളിലൂടെ പ്രശസ്തമായ വൈക്കിങ് സൂര്യകാന്തക്കല്ല്
*The Viking Sunstone Is the legend of the Sun-Stone true ?
*Watch Vikings Online
കൊട്ടയ്ക്ക

കേരളത്തിൽ കണ്ടുവരുന്ന മാൽവേസീ സസ്യകുടുംബത്തിൽ പെട്ട ഒരു ചെറിയ മരമാണ് **കൊട്ടയ്ക്ക**..  ചിലയിടങ്ങളിൽ ഇതിനെ **ചകിരിപ്പഴം** എന്നും പറയുന്നു. അതേ സമയം മറ്റുചിലയിടങ്ങളിൽ കണലി കായയെയാണ് കൊട്ടക്കായ എന്ന് പറയുന്നത്. ഈ മരം പൂത്താൽ അമേധ്യത്തിന്റെ (മലത്തിന്റെ) മണമാണ്.  

ഇതിന്റെ കായ ഉപയോഗിച്ച് കൊട്ടത്തോക്കിൽ ഉണ്ടയായി ഉപയോഗിക്കുന്നത് ബാല്യകാല വിനോദമാണ്. ചകിരിപ്പഴത്തിന്റെ കായ കൊട്ടത്തോക്കിൽ ഉപയോഗിക്കുന്നതുകൊണ്ട് കൊട്ടയ്ക്ക, കൊട്ടക്കായ എന്ന് പറയുന്നത്. വർണ്ണപ്പരപ്പൻ(Tricolor pied flat) ശലഭത്തിന്റെ പുഴുക്കൾ ഈ സസ്യത്തിന്റെ ഇലകൾ ആഹരിക്കാറുണ്ട്.

## ഇതും കാണുക

കണലി - ചിലയിടങ്ങളിൽ കൊട്ടക്കായ എന്ന് പറയുന്നു.

## ചിത്രശാല


File:Chakiripazham_-_ചകിരിപഴം_01.JPG|ചകിരിപഴം മരം
File:Chakiripazham_-_ചകിരിപഴം_02.JPG|ചകിരിപഴം കായ
File:Chakiripazham_-_ചകിരിപഴം_03.JPG|ചകിരിപഴം പൂവ്
File:Chakiripazham_-_ചകിരിപഴം_04.JPG|ചകിരിപഴം കായ
File:Chakiripazham_-_ചകിരിപഴം_05.JPG|ചകിരിപഴം പൂവ്


## അവലംബം

## പുറത്തേക്കുള്ള കണ്ണികൾ
* http://www.indianaturewatch.net/displayimage.php?id=107312 

വർഗ്ഗം:ഔഷധസസ്യങ്ങൾ
വർഗ്ഗം:കുറ്റിച്ചെടികൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:ഹോർത്തൂസ് മലബാറിക്കൂസിൽ പരാമർശിച്ചിരിക്കുന്ന സസ്യങ്ങൾ
വർഗ്ഗം:ശലഭപ്പുഴുക്കളുടെ ഭക്ഷണസസ്യങ്ങൾ
വർഗ്ഗം:നീലിയാർകോട്ടത്തെ സസ്യജാലം
നഗ്നനാരി

ജന്തുശാസ്ത്രജ്ഞനും എഴുത്തുകാരനുമായ ഡെസ്മണ്ട് മോറിസിന്റെ പ്രശസ്തമായ കൃതിയാണ് **ദ നെയ്കഡ് വുമൺ**.  പരിണാമത്തിന്റെ വീക്ഷണകോണിൽ നിന്നു കൊണ്ട് സ്ത്രീശരീരത്തെക്കുറിച്ചുള്ള ഒരന്വേഷണമാണ് ഈ കൃതി. മാതൃഭൂമി വാരികക്കു വേണ്ടി കെ. കുഞ്ഞികൃഷ്ണൻ 'നഗ്നനാരി' എന്ന പേരിൽ ഇത് മലയാളത്തിലേക്ക് മൊഴിമാറ്റം ചെയ്തിട്ടുണ്ട്.
ഫ്രാൻസിസ് ജോർജ്ജ്

2024 മുതൽ കോട്ടയത്ത് നിന്നുള്ള ലോക്സഭാംഗമായി തുടരുന്ന
എറണാകുളം ജില്ലയിൽ നിന്നുള്ള മുതിർന്ന
കേരള കോൺഗ്രസ് നേതാവാണ്
** കെ. ഫ്രാൻസിസ് ജോർജ്.(ജനനം : 29 മെയ് 1955) **
1999, 2004 എന്നീ വർഷങ്ങളിൽ 
ഇടുക്കി പാർലമെൻ്റ് മണ്ഡലത്തിൽ നിന്ന് 
ലോക്സഭയിൽ അംഗമായിരുന്നു.
2014-ൽ മാണി ഗ്രൂപ്പിൽ നിന്ന് പിളർന്ന് 
ജനാധിപത്യ കേരള കോൺഗ്രസ് പാർട്ടി രൂപീകരിച്ചെങ്കിലും 2020-ൽ പാർട്ടി വിട്ട്
കേരള കോൺഗ്രസിൽ തിരിച്ചെത്തി.
കേരള കോൺഗ്രസ് സ്ഥാപക നേതാവായിരുന്ന കെ.എം.ജോർജിൻ്റെ മകനാണ്.

## ജീവിതരേഖ
കേരള കോൺഗ്രസ് സ്ഥാപക നേതാവായിരുന്ന കെ.എം.ജോർജിൻ്റെയും
മാർത്തയുടേയും മകനായി എറണാകുളം ജില്ലയിലെ മൂവാറ്റുപുഴ താലൂക്കിൽ 1955 മെയ് 29ന് ജനനം. പ്രാഥമിക വിദ്യാഭ്യാസത്തിന് ശേഷം ബാംഗ്ലൂരിലെ ക്രൈസ്റ്റ് കോളേജിൽ നിന്ന് ബിരുദവും തിരുവനന്തപുരം ലോ അക്കാദമിയിൽ നിന്ന് നിയമ ബിരുദവും നേടി.

കേരള വിദ്യാർത്ഥി കോൺഗ്രസിലൂടെ രാഷ്ട്രീയ പ്രവേശനം. കേരള 
കോൺഗ്രസ് മൂവാറ്റുപുഴ മണ്ഡലം പ്രസിഡന്റ്, എറണാകുളം ജില്ലാ സെക്രട്ടറി,
സംസ്ഥാന ജനറൽ സെക്രട്ടറി എന്നീ നിലകളിൽ പ്രവർത്തിച്ചു. നിലവിൽ കേരള കോൺഗ്രസ് പാർട്ടിയുടെ ഡെപ്യൂട്ടി ചെയർമാനാണ്.

ഫെഡറൽ ബാങ്ക് ജീവനക്കാരനായി ഔദ്യോഗിക ജീവിതമാരംഭിച്ച ഫ്രാൻസിസ് ജോർജ്
കെ.എം.മാണി, പി.ജെ. 
ജോസഫ് എന്നീ വിഭാഗങ്ങളായി കേരള കോൺഗ്രസ് പിളർന്നതോടെ 1987-ൽ കേരള കോൺഗ്രസ് (ജോസഫ്) ഗ്രൂപ്പിൽ 
ചേർന്നു. 
1991-ൽ എറണാകുളം ജില്ലാ കൗൺസിൽ അംഗമായ ഫ്രാൻസിസ് ജോർജ് 1996, 1998 ലോക്‌സഭ തിരഞ്ഞെടുപ്പുകളിൽ ഇടുക്കിയിൽ നിന്ന് മത്സരിച്ചെങ്കിലും പരാജയപ്പെട്ടു.

1999, 2004 എന്നീ വർഷങ്ങളിൽ നടന്ന 
ലോക്സഭ തിരഞ്ഞെടുപ്പുകളിൽ 
കേരള കോൺഗ്രസ് ജോസഫ് പാർട്ടി ടിക്കറ്റിൽ ഇടുക്കിയിൽ നിന്ന് പാർലമെൻ്റിലേക്ക് തിരഞ്ഞെടുക്കപ്പെട്ടു.

2009-ലെ ലോക്സഭ തിരഞ്ഞെടുപ്പിൽ സിറ്റിംഗ് സീറ്റായ ഇടുക്കിയിൽ നിന്ന് വീണ്ടും മത്സരിച്ചെങ്കിലും കോൺഗ്രസ് നേതാവായ പി.ടി.തോമസിനോട് പരാജയപ്പെട്ടു.

2010-ൽ ഇടതുമുന്നണി ബന്ധം ഉപേക്ഷിച്ച് കാബിനറ്റ് വകുപ്പ് മന്ത്രി സ്ഥാനം രാജി വച്ച
പി.ജെ.ജോസഫിനൊപ്പം ഐക്യ ജനാധിപത്യ മുന്നണിയിൽ എത്തി മാണി ഗ്രൂപ്പിൽ ലയിച്ചു.

2014-ലെ 
ലോക്സഭ തിരഞ്ഞെടുപ്പിൽ സീറ്റ് തർക്കത്തിനൊടുവിൽ മാണി ഗ്രൂപ്പിൽ നിന്ന് 
പിളർന്ന് ജനാധിപത്യ കേരള 
കോൺഗ്രസ് എന്ന പാർട്ടി രൂപീകരിച്ച് വീണ്ടും ഇടത് മുന്നണിക്കൊപ്പം ചേർന്നു.

2016-ലെ നിയമസഭ തിരഞ്ഞെടുപ്പിൽ
ഇടുക്കിയിൽ നിന്ന് മത്സരിച്ചെങ്കിലും
മാണി ഗ്രൂപ്പിൻ്റെ സ്ഥാനാർത്ഥിയായ 
റോഷി അഗസ്റ്റിനോട് പരാജയപ്പെട്ടു.

2020-ൽ സ്വന്തം പാർട്ടി വിട്ട് വീണ്ടും യു.ഡി.എഫിൽ തിരിച്ചെത്തിയപ്പോൾ 
മാണി ഗ്രൂപ്പ് യു.ഡി.എഫ് വിട്ട് ഇടത് മുന്നണിയിലെത്തി.

2021-ലെ നിയമസഭ തിരഞ്ഞെടുപ്പിൽ
ഇടുക്കിയിൽ നിന്ന് വീണ്ടും മുന്നണി മാറി മത്സരിച്ചെങ്കിലും വീണ്ടും റോഷി അഗസ്റ്റിൻ തന്നെയാണ് ഇക്കുറിയും ജയിച്ചത്.

നിലവിൽ
2024-ലെ ലോക്സഭ തെരഞ്ഞെടുപ്പിൽ
കോട്ടയം സീറ്റിൽ നിന്നുള്ള കേരള 
കോൺഗ്രസ് സ്ഥാനാർത്ഥിയായി വിജയിച്ചു.

എൽ.ഡി.എഫ് സ്ഥാനാർത്ഥിയായി മത്സരിച്ച കേരള കോൺഗ്രസ് മാണി ഗ്രൂപ്പ്
നേതാവും സിറ്റിംഗ് എംപിയുമായ തോമസ് ചാഴിക്കാടനെ 
പരാജയപ്പെടുത്തിയാണ് 2024-ലെ
ലോക്‌സഭ തിരഞ്ഞെടുപ്പിൽ കോട്ടയത്ത് നിന്ന് പാർലമെൻ്റ് അംഗമായി തിരഞ്ഞെടുക്കപ്പെട്ടത്.

## തിരഞ്ഞെടുപ്പുകൾ

## പുറത്തേയ്ക്കുള്ള കണ്ണികൾ
* ഫ്രാൻസിസ് ജോർജ്ജിന്റെ വിർച്വൽ ഓഫീസ് 
## അവലംബം
വർഗ്ഗം:സീറോ മലബാർ കത്തോലിക്കർ
വർഗ്ഗം:1955-ൽ ജനിച്ചവർ
വർഗ്ഗം:ക്രൈസ്റ്റ് യൂണിവേർസിറ്റിയിൽ പഠിച്ചവർ
വർഗ്ഗം:കേരള കോൺഗ്രസ് പ്രവർത്തകർ
വർഗ്ഗം:പതിമൂന്നാം ലോക്‌സഭയിലെ അംഗങ്ങൾ
വർഗ്ഗം:പന്ത്രണ്ടാം ലോക്‌സഭയിലെ അംഗങ്ങൾ
വർഗ്ഗം:പതിനെട്ടാം ലോക്‌സഭയിലെ അംഗങ്ങൾ
പി.പി. ജോർജ്ജ്

സംസ്ഥാന കൃഷിവകുപ്പ് മന്ത്രിയും, അഞ്ച് തവണ നിയമസഭാംഗവുമായ തൃശൂർ ജില്ലയിൽ നിന്നുള്ള കോൺഗ്രസ് നേതാവായിരുന്നു **പി.പി.ജോർജ്** (1935-2008)

## ജീവിതരേഖ
തൃശൂർ ജില്ലയിലെ പുതുക്കാട് പൗലോസിൻ്റെയും മേരിയുടേയും മകനായി 1935 ജൂലൈ 25ന് ജനിച്ചു. ബി.എഡ് ആണ് വിദ്യാഭ്യാസ യോഗ്യത. അധ്യാപകനായി ഔദ്യോഗിക ജീവിതമാരംഭിച്ച ജോർജ് കോൺഗ്രസിൽ ചേർന്നു രാഷ്ട്രീയ പ്രവർത്തനമാരംഭിച്ചു. 2008 ജനുവരി 5 ന് അന്തരിച്ചു.

## രാഷ്ട്രീയ ജീവിതം
കോൺഗ്രസിലൂടെയാണ് പൊതുരംഗ പ്രവേശനം. 1950 വരെ ട്രേഡ് യൂണിയൻ രംഗത്ത് പ്രവർത്തിച്ച ജോർജ് 1959-1960 വർഷങ്ങളിൽ കേരള ലിബറേഷൻ സ്ട്രഗിൾ മൂവ്മെൻറിൻ്റെ തൃശൂർ ജില്ലാ കൺവീനറായിരുന്നു. കോഴിക്കോട് യൂണിവേഴ്സിറ്റി സെനറ്റ്, സിൻഡിക്കേറ്റ് എന്നിവയിൽ മെമ്പറായും കേരള കാർഷിക യൂണിവേഴ്സിറ്റി അംഗമായും പ്രവർത്തിച്ചു.
1991-1995-ലെ കെ. കരുണാകരൻ മന്ത്രിസഭയിൽ ഇദ്ദേഹം കൃഷിവകുപ്പ് മന്ത്രിയായിരുന്നു.

**പ്രധാന പദവികൾ**

* 1962-2008 കെ.പി.സി.സി. അംഗം
* 1965-2001 എക്സിക്യൂട്ടീവ് മെമ്പർ, കെ.പി.സി.സി.
* 1969-1972 എ.ഐ.സി.സി. മെമ്പർ
* 1971-1977 സെക്രട്ടറി, കോൺഗ്രസ് പാർലമെൻ്ററി പാർട്ടി
* 1976-1977 ചെയർമാൻ, നിയമസഭ എസ്റ്റിമേറ്റ് കമ്മിറ്റി
* 1978-1998 കെ.പി.സി.സി. ജനറൽ സെക്രട്ടറി
* 1981-1982 തൃശൂർ, ഡി.സി.സി. പ്രസിഡൻറ്
* 1982-1986 ഡയറക്ടർ, കെ.ടി.ഡി.സി.
* 1986-1987 വൈസ് ചെയർമാൻ, കേരള ഖാദി & വില്ലേജ് ഇൻഡസ്ട്രീസ് ബോർഡ്
* 1967-1970 , 1970-1977 നിയമസഭാംഗം, ചാലക്കുടി
* 1987-1991 നിയമസഭാംഗം, തിരുവമ്പാടി
* 1991-1996 , 2001-2006 നിയമസഭാംഗം, ഒല്ലൂർ
* 1991-1995 സംസ്ഥാന കൃഷി വകുപ്പ് മന്ത്രി

ലീഡർ കെ.കരുണാകരൻ്റെ വിശ്വസ്ഥനും ഐ ഗ്രൂപ്പ് നേതാവുമായിരുന്ന പി.പി.ജോർജ് 2005-ൽ കോൺഗ്രസ് നേതൃത്വവുമായി തെറ്റിപ്പിരിഞ്ഞ് ഡി.ഐ.സി. രൂപീകരിച്ച് കോൺഗ്രസ് വിട്ടപ്പോൾ ജോർജ് കരുണാകരനുമായുള്ള ബന്ധം അവസാനിപ്പിച്ച് കോൺഗ്രസിൽ തുടർന്നു.

## സ്വകാര്യ ജീവിതം

* ഭാര്യ:സി.എൽ.റീത്ത
* ഒരു മകനും ഒരു മകളും.

## തിരഞ്ഞെടുപ്പുകൾ

## അവലംബം

വർഗ്ഗം:മൂന്നാം കേരള നിയമസഭാംഗങ്ങൾ
വർഗ്ഗം:നാലാം കേരള നിയമസഭാംഗങ്ങൾ
വർഗ്ഗം:ആറാം കേരള നിയമസഭാംഗങ്ങൾ
വർഗ്ഗം:ഏഴാം കേരള നിയമസഭാംഗങ്ങൾ
വർഗ്ഗം:ഒൻപതാം കേരള നിയമസഭാംഗങ്ങൾ
വർഗ്ഗം:1935-ൽ ജനിച്ചവർ
വർഗ്ഗം:കേരളത്തിലെ ഇന്ത്യൻ നാഷണൽ കോൺഗ്രസ് പ്രവർത്തകർ
വർഗ്ഗം:1965-ലെ കേരളനിയമസഭയിലേക്ക് തിരഞ്ഞെടുക്കപ്പെട്ടവർ
ഇന്ത്യൻ കരസേനയിലെ റാങ്കുകളും പദവികളും

ഇന്ത്യൻ ആർമ്മിയിലെ റാങ്കുകൾ താഴെക്കൊടുക്കുന്നു. പാശ്ചാത്യസേനകളിലെ റാങ്കുകളോട്, പ്രത്യേകിച്ചും ബ്രിട്ടീഷ് കോമൺവെൽത്ത് രാജ്യങ്ങളിലെ  സേനകളിലെ റാങ്കുകളോട് സാമ്യമുള്ളവയാണിവ. പാശ്ചാത്യരാജ്യങ്ങളിലേതുപോലെ പരമ്പരാഗത നാമങ്ങളാണ് ഇന്ത്യയിൽ ഇപ്പോഴും നിലനിൽക്കുന്നത്.

ഇന്ത്യൻ കരസേനയിലെ റാങ്കുകളെ മൂന്ന് വിഭാഗങ്ങളായി തരംതിരിച്ചിരിക്കുന്നു: കമ്മീഷൻ ചെയ്ത ഓഫീസർമാർ (Commissioned officers), ജൂനിയർ കമ്മീഷൻഡ് ഓഫീസർമാർ (Junior commissioned officers), മറ്റ് റാങ്കുകൾ എന്നിങ്ങനെയാണവ.

## പദവികളും ചിഹ്നങ്ങളും

### കമ്മീഷൻ ചെയ്ത ഉദ്യോഗസ്ഥർ (Commissioned officers)
ഇന്ത്യൻ സൈന്യത്തിലെ ഏറ്റവും ഉയർന്ന റാങ്കിലുള്ള ഉദ്യോഗസ്ഥരാണ് ഇവർ.  സേനയെ നയിക്കുന്നതിനും കമാൻഡ് ചെയ്യുന്നതിനും അവർ ഉത്തരവാദികളാണ്.
*സൈനിക പരിശീലനത്തിന് വിധേയരായ ഉദ്യോഗസ്ഥരെ ഓഫീസർ കേഡറ്റ് എന്ന്  വിളിക്കുന്നു.
*സെക്കന്റ് ലെഫ്റ്റനന്റ് റാങ്ക് നിലവിലില്ല. പുതുതായി സേനയിൽ പ്രവേശിക്കുന്ന ഓഫീസർമാരെല്ലാം ലെഫ്റ്റനന്റ് പദവിയിലാണ് സേവനം ആരംഭിക്കുന്നത്.

### കമ്മീഷൻ ചെയ്ത ജൂനിയർ ഉദ്യോഗസ്ഥർ ()
ജൂനിയർ കമ്മീഷൻഡ് ഓഫീസർ റാങ്കുകൾ കമ്മീഷൻ ചെയ്യാത്ത ഉദ്യോഗസ്ഥരിൽ നിന്ന് സ്ഥാനക്കയറ്റത്തിലൂടെയാണ് നൽകുന്നത്. ജൂനിയർ കമ്മീഷൻഡ് ഓഫീസർമാർ കമ്മീഷൻഡ് ഓഫീസർമാരുടെ കീഴിൽ പ്രവർത്തിക്കുന്നു. അവർ സൈനികരെ പരിശീലിപ്പിക്കുകയും നയിക്കുകയും ചെയ്യുന്നു. ജൂനിയർ കമ്മീഷൻഡ് ഓഫീസർമാർക്ക് പൊതുവെ കമ്മീഷൻഡ് ഓഫീസർമാരേക്കാൾ കുറഞ്ഞ വിദ്യാഭ്യാസവും സൈനിക പരിശീലനവുമാണുള്ളത്. 

### കമ്മിഷന് ചെയ്യാത്ത ഉദ്യോഗസ്ഥർ (Non-Commissioned Officer) ("NCOs")
സൈന്യത്തിന്റെ ദൈനംദിന ചുമതലകൾ നിർവഹിക്കുന്നതിന് ഉത്തരവാദികളായ ലിസ്റ്റുചെയ്ത ഉദ്യോഗസ്ഥരാണ് ഇവർ.

#### പട്ടാളക്കാർ (ജവാന്മാർ)
കരസേനയിലെ ഏറ്റവും താഴ്ന്ന റാങ്കിലുള്ളവരാണ് ഇവർ. ഇവരാണ് ഇന്ത്യൻ സൈന്യത്തിൽ ഏറിയ പങ്കുമുള്ള സൈനികർ.

## ഫീൽഡ് മാർഷൽ
ഇന്ത്യയിൽ നിലനിന്നിരുന്ന ഒരു ബഹുമാനസൂചകമായ (ഓണററി) പദവിയാണ് ഫീൽഡ് മാർഷൽ പദവി. ഇപ്പോൾ ഈ പദവി നിലവിലില്ല. എന്നാൽ സാം മനേക്ഷായ്ക്കും കെ.എം. കരിയപ്പയ്ക്കും ഈ പദവി സമ്മാനിച്ചിട്ടുണ്ട്. മറ്റ് സേനാപദവികളിലുള്ള ഓഫീസർമാർ സേവനത്തിൽ നിന്നും വിരമിച്ച ശേഷം പെൻഷൻ നൽകുമ്പോൾ ഇതിൽ നിന്നും വ്യത്യസ്തമായി ഒരു ഫീൽഡ് മാർഷലിന് പെൻഷൻ നൽകുന്നില്ല. പകരം അദ്ദേഹത്തിന്റെ മരണം വരെ ചീഫ് ഓഫ് ആർമി സ്റ്റാഫിന്റേതിന് തുല്യമായ മുഴുവൻ ശമ്പളവും നൽകുന്നു. കൂടാതെ സേനാ ആസ്ഥാനത്ത് അദ്ദേഹത്തിന് സ്വന്തമായി ഓഫീസുമുണ്ടാകും. മരണാനന്തര ബഹുമതിയായി സാം മനേക്ഷക്കും, കെ.എം കരിയപ്പയ്ക്കും ഈ പദവി നൽകിയിട്ടുണ്ട്.

## അധികാരശ്രേണി
* ജനറൽ (Gen.)
* ലെഫ്റ്റനന്റ് ജനറൽ (Lt.Gen)
* മേജർ ജനറൽ (Maj. Gen)
* ബ്രിഗേഡിയർ (Brig.)
* കേണൽ (Col.)
* ലെഫ്റ്റനന്റ് കേണൽ (Lt. Col.)
* മേജർ (Maj.)
* ക്യാപ്റ്റൻ (Capt.)
* ലെഫ്റ്റനന്റ് (Lt.)
* സുബേദാർ മേജർ (Sub. Maj.)
* സുബേദാർ (Sub. )
* നായിബ് സുബേദാർ
* ഹവിൽദാർ (Hav.)
* നായിക് (Nk.)
* ലാൻസ് നായിക് (L/Nk.)
* ശിപായി (ജവാൻ)

## റാങ്കുകളുടെ പട്ടിക
കരസേനയിലെ റാങ്കുകൾ ആദ്യം *കമ്മീഷൻഡ് ഓഫീസർമാർ*, *ജൂനിയർ കമ്മീഷൻഡ് ഓഫീസർമാർ* (JCO), *മറ്റ് റാങ്കുകൾ (OR)* എന്നിങ്ങനെ മൂന്ന് വിഭാഗങ്ങളായി തിരിച്ചിരിക്കുന്നു.

## അവലംബം
 

## ഇതും കാണുക
* റാങ്കുകളും പദവികളും (ഇന്ത്യൻ നാവികസേന)
* റാങ്കുകളും പദവികളും (ഇന്ത്യൻ വ്യോമസേന)
* ഇന്ത്യയുടെ സൈനിക ബഹുമതികളും മെഡലുകളും

വർഗ്ഗം:ഇന്ത്യൻ കരസേന
ഭാര്യ (1962-ലെ ചലച്ചിത്രം)

സത്യനും രാഗിണിയും പ്രധാന വേഷങ്ങളിൽ അഭിനയിച്ച ചിത്രമാണ് **ഭാര്യ**.  1962-ൽ ഇറങ്ങിയ മലയാള ചിത്രമായ ഭാര്യയുടെ സംവിധാനം കുഞ്ചാക്കോയാണു നിർവഹിച്ചത്. കാനം ഇജെ എഴുതിയ ഭാര്യ എന്ന നോവലിനെ ആസ്പദമാക്കിയാണ് ചിത്രം നിർമിച്ചിട്ടുള്ളത്.  പ്രസിദ്ധമായ *തിരുവല്ല അമ്മുലു കൊലപാതകം* സംബന്ധിച്ചുള്ളതായിരുന്നു ഇതിന്റെ കഥ. ഇതിന്റെ സംഭാഷണം പ്രത്യേക ആൽബം ആക്കി പ്രസിദ്ധീകരിച്ചത് കേരളത്തിലെ ആദ്യസംഭവം ആയിരുന്നു. പൊൻകുന്നം വർക്കിയാണ് സംഭാഷണം രചിച്ചത്.
## അഭിനേതാക്കൾ
സത്യൻകോട്ടയം ചെല്ലപ്പൻഎസ്.പി. പിള്ളമണവാളൻ ജോസഫ്നെല്ലിക്കോട് ഭാസ്കരൻബഹദൂർകെ.എസ്. ഗോപിനാഥ്മാസ്റ്റർ ജിജോരാഗിണിഗ്രേസിഅടൂർ പങ്കജംപിറവം മേരിസദാനന്ദൻഗോപാലകൃഷ്ണൻനമ്പൂരി മാത്യു

ഗോപിനാഥൻമാത്യുബേബി സീത.
## പിന്നണിഗായകർ
എ.എം. രാജജിക്കിയേശുദാസ്പി. ലീലപി. സുശീലരേണുകഎസ്. ജാനകി
## അവലംബം

## പുറത്തേക്കുള്ള കണ്ണികൾ
*
*Bharya

വർഗ്ഗം:1962-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:കുഞ്ചാക്കോ സംവിധാനം ചെയ്ത ചലച്ചിത്രങ്ങൾ
വർഗ്ഗം:ജി. ദേവരാജൻ സംഗീതം നൽകിയ ചലച്ചിത്രങ്ങൾ
പൊൻകുന്നം വർക്കി തിരക്കഥ എഴുതിയ ചലച്ചിത്രങ്ങൾകാനം. ഇ.ജെ. കഥ എഴുതിയ ചലച്ചിത്രങ്ങൾസത്യൻ അഭിനയിച്ച മലയാളചലച്ചിത്രങ്ങൾവയലാറിന്റെ ഗാനങ്ങൾവയലാർ -ദേവരാജൻ ഗാനങ്ങൾ
ഗന്ധരാജൻ

റുബിയേസീ സസ്യകുടുംബത്തിലെ നിത്യഹരിതയായ ഒരു അലങ്കാരസസ്യമാണ് **ഗന്ധരാജൻ**. . തിളക്കമാർന്ന ഇലകളും സൗരഭ്യമുള്ള വെളുത്ത പുഷ്പങ്ങളുമുള്ള ഈ ചെടി ഏഷ്യയിലെല്ലായിടത്തും കാണുന്നു. ചൈനയിലെ നാട്ടുവൈദ്യത്തിൽ ഔഷധമായി ഉപയോഗിക്കാറുണ്ട്.

## അവലംബം

## പുറത്തേക്കുള്ള കണ്ണികൾ
* http://www.flowersofindia.net/catalog/slides/Gardenia.html

വർഗ്ഗം:ഔഷധസസ്യങ്ങൾ
വർഗ്ഗം:കുറ്റിച്ചെടികൾ
വർഗ്ഗം:പുഷ്പങ്ങൾ
വർഗ്ഗം:അലങ്കാരസസ്യങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:റുബിയേസീ സസ്യകുടുംബം
വർഗ്ഗം:കേരളത്തിലെ സസ്യജാലം
കാദംബിനി ഗാംഗുലി

ബ്രിട്ടീഷ് ഇന്ത്യയിലെ ആദ്യത്തെ രണ്ടു വനിതാ ബിരുദധാരികളിൽ ഒരാളായിരുന്നു **കാദംബിനി ഗാംഗുലി** (18 ജൂലൈ 1861 – 3 ഒക്റ്റോബർ 1923).

## ആദ്യകാല ജീവിതം
ബ്രഹ്മസമാജം പ്രവർത്തകനായ ബ്രജകിഷോർ ബസുവിന്റെ മകളായി ബിഹാറിലെ ഭഗൽപൂരിൽ ജനിച്ചു. ഭഗൽപൂർ സ്കൂളിലെ പ്രധാനാദ്ധ്യാപകനായിരുന്ന ഇദ്ദേഹവും അഭയ് ചരൺ മല്ലിക്കും ചേർന്ന് 1863-ൽ *ഭഗൽ‌പൂർ മഹിളാ സമിതി* എന്ന സ്ത്രീവിമോചനപ്രസ്ഥാനത്തിന് തുടക്കം കുറിച്ചു. 

ബംഗ മഹിളാ വിദ്യാലയത്തിൽ പഠനമാരംഭിച്ച കാദംബിനി 1878-ൽ കൽക്കട്ടാ യൂണിവേഴ്സിറ്റിയുടെ പ്രവേശനപരീക്ഷയിൽ വിജയം നേടിയ ആദ്യവനിതയായി. ബെതൂൺ കോളേജിൽ നിന്ന് ഒരുമിച്ച് ബിരുദമെടുത്ത കാദംബിനി, ചന്ദ്രമുഖി ബസു എന്നിവർ ഇംഗ്ലണ്ടിനു പുറത്തെ ബ്രിട്ടീഷ് സാമ്രാജ്യത്തിലെ തന്നെ ബിരുദധാരികളായ ആദ്യത്തെ വനിതകളായി.

## വൈദ്യശാസ്ത്രപഠനം
1883-ൽ വൈദ്യശാസ്ത്രപഠനത്തിനായി കൽക്കട്ട മെഡിക്കൽ കോളേജിൽ ചേർന്നു. ഇതേ വർഷം തന്നെ ബ്രഹ്മസമാജം പ്രവർത്തകനും സാമൂഹ്യപരിഷ്ക്കർത്താവുമായ ദ്വാരകാനാഥ് ഗാംഗുലിയുമായി അവരുടെ വിവാഹം നടന്നു. 1884-ൽ സർക്കാർ സ്കോളർഷിപ്പ്(പ്രതിമാസം 20 രൂപ) നേടി. പ്രാക്റ്റിക്കൽ പരീക്ഷകളിലൊന്നിൽ വിജയം നേടാനായില്ലെങ്കിലും എല്ലാ എഴുത്തുപരീക്ഷകളിലും വിജയിച്ച് 1886-ൽ 'ഗ്രാജുവേറ്റ് ഓഫ് ബംഗാൾ മെഡിക്കൽ കോളേജ്' ബിരുദം നേടിയ കാദംബിനി പാശ്ചാത്യവൈദ്യശാസ്ത്രത്തിലെ ആദ്യ ഇന്ത്യൻ വനിതാഭിഷഗ്വരയായി. വിജയകരമായി സ്വകാര്യപ്രാക്റ്റീസ് നടത്തിവന്ന അവർ 1888-ൽ 'ലേഡി ഡഫറിൻ വിമൻസ് ഹോസ്പിറ്റലിൽ' 300 രൂപ പ്രതിമാസശമ്പളത്തിൽ ജോലിയിൽ പ്രവേശിച്ചു. 1892-ൽ യു.കെയിലെത്തുകയും LRCP (എഡിൻബർഗ്), LRCS (ഗ്ലാസ്ഗോ), GFPS (ഡബ്ലിൻ) ബിരുദങ്ങൾ നേടി ഇന്ത്യയിൽ മടങ്ങിയെത്തുകയും ചെയ്തു.

## സാമൂഹ്യപ്രവർത്തനം
മെഡിക്കൽ പ്രാക്റ്റീസിനൊപ്പം തന്നെ സാമൂഹ്യ-രാഷ്ട്രീയ രംഗങ്ങളിലും കാദംബിനി ക്രിയാത്മകമായി പ്രവർത്തിച്ചു. ഇന്ത്യൻ നാഷണൽ കോൺഗ്രസിന്റെ തുടക്കം മുതൽ തന്നെ ദ്വാരകാനാഥ് ഗാംഗുലി, അതിന്റെ വാർഷിക സെഷനുകളിൽ സ്ത്രീപ്രാതിനിധ്യത്തിനു വേണ്ടി വാദിച്ചിരുന്നു. തത്ഫലമായി 1889-ലെ വാർഷികയോഗത്തിൽ പങ്കെടുത്ത ആറ് വനിതാപ്രതിനിധികളിൽ ഒരാളായിരുന്നു കാദംബിനി. 

മാതാവ്, കുടുംബിനി എന്നീ ചുമതലകളും അവർ നിറവേറ്റിയിരുന്നുവെങ്കിലും യാതാസ്ഥിതികസമൂഹം അവർക്കെതിരെ പ്രചരണങ്ങൾ നടത്തിയിരുന്നു. 1891-ൽ, തനിക്കെതിരെ അപകീർത്തികരമായ പരാമർശങ്ങൾ പ്രസിദ്ധീകരിച്ച *ബംഗബസി* എന്ന പ്രസിദ്ധീകരണത്തിന്റെ എഡിറ്ററായിരുന്ന മോഹേഷ് ചന്ദ്ര പാലിനെതിരെ അവർ നിയമനടപടി സ്വീകരിച്ചു. അയാൾക്ക് 100 രൂപ പിഴയും ആറുമാസം തടവും ശിക്ഷ ലഭിക്കുകയുണ്ടായി. 

1906-ൽ ബംഗാൾ വിഭജനത്തെത്തുടർന്ന് അവർ കൽക്കട്ടയിൽ ഒരു വിമൻസ് കോൺഫ്രൻസ് സംഘടിപ്പിച്ചു. 1908-ൽ സൗത്ത് ആഫ്രിക്കയിൽ സത്യാഗ്രഹസമരം നടത്തിയ ഇന്ത്യൻ തൊഴിലാളികൾക്ക് പിന്തുണ പ്രഖ്യാപിച്ചുകൊണ്ട് കൽക്കട്ടയിൽ ഒരു സമ്മേളനം വിളിച്ചു ചേർക്കുകയും അധ്യക്ഷത വഹിക്കുകയും ചെയ്തു. അവർക്ക് സാമ്പത്തികസഹായത്തിനായി പണം സ്വരൂപിക്കുവാനും അവർ പ്രയത്നിച്ചു. അസമിലെ തേയിലത്തോട്ടം തൊഴിലാളികൾ നേരിട്ട ചൂഷണത്തിനെതിരെ ദ്വാരകാനാഥ് ഗാംഗുലിയുടെ പ്രവർത്തനങ്ങൾക്ക് അവർ പിന്തുണ നൽകി. 1922-ൽ സർക്കാർ നിയോഗിച്ച അന്വേഷണക്കമ്മീഷന്റെ ഭാഗമായി ബിഹാർ, ഒറീസ എന്നിവിടങ്ങളിലെ കൽക്കരിഖനിത്തൊഴിലാളികളായ സ്ത്രീകളുടെ പ്രശ്നങ്ങൾ പഠിക്കുവാൻ കാമിനി റോയിയോടൊത്ത് സഞ്ചരിച്ചു.

1923 ഒക്റ്റോബർ 3-ന് നിര്യാതയായി.

## പുറത്തേക്കുള്ള കണ്ണികൾ
*കൺഫ്ലുവൻസ്, www.confluence.org.uk 
*ഫസ്റ്റ് ഇന്ത്യൻ വിമൻ, www.successstories.co.in 

## കുറിപ്പുകൾ
* 
* Sengupta, Subodh Chandra and Bose, Anjali (editors), (1976/1998), *Sansad Bangali Charitabhidhan* (Biographical dictionary) in Bengali, pp 79–80, 
* 

## അവലംബം

വർഗ്ഗം:1861-ൽ ജനിച്ചവർ
വർഗ്ഗം:1923-ൽ മരിച്ചവർ
വർഗ്ഗം:ഇരുപതാം നൂറ്റാണ്ടിലെ ഇന്ത്യൻ മെഡിക്കൽ ഡോക്ടർമാർ